Μαύρη Αλεπού: Φεβρουαρίου 2014\nΟ Έλλην των Σπηλαίων\nΠροσοχή παρακαλώ!! Όσοι διαβάζετε αυτό το κείμενο, φροντίστε να κάθεστε, να καταπιείτε τον καφέ σας, να μασήσετε την τυρόπιτα σας και τα τοιαύτα…\nΚάποιοι μιλάνε για λαϊκισμό, κάποιοι για σωφρονισμό, κάποιοι για δημοκρατία… εγώ θα μιλήσω για αυτοκτονία. Μια μαζική αυτοκτονία ενός λαού που ποτέ δεν κατάφερε να ορθώσει το ανάστημα σε πολιτικές που τον οδήγησαν και τον οδηγούν στην αυτοκαταστροφή. Σε πολιτικές, τις οποίες ο ίδιος επέλεξε να εφαρμοστούν.\nΚι έχουμε ένα «μάτσο» πολιτικά πρόσωπα στα πολιτικά προσκήνια και παρασκήνια, τα οποία μπερδεύουν κάθε Έλληνα πολίτη. Και δεν ενστερνίζομαι ούτε την Δεξιά, αλλά ούτε την Αριστερά. Όλοι έρχονται με τα «δώρα» τους…\nΟι Έλληνες των «Σπηλαίων», είναι ο καινούριος μας χαρακτηρισμός. Και θα σας πω γιατί. Δεν σεβόμαστε την κληρονομιά μας, ξεχνάμε τους γύρω μας, ξεχνάμε ότι δεν ζούμε μόνοι. Βαριόμαστε να σκεφτούμε και αγαπάμε την έτοιμη τροφή. Πού πήγε αυτή η ενέργεια; Θέλουμε απλά να ζούμε για να ζούμε ή να αφήσουμε κάτι πίσω μας; Να δώσουμε αξία στην ζωή μας; Καθόμαστε και περιμένουμε τον «Μεσσία» να μας σώσει…\nΈκαστος για την πάρτι του και ο Λουμίδης στους καφέδες! Το νέο μότο της εκσυγχρονισμένης γενιάς… Εξακολουθούμε να βλέπουμε σκιές στον τοίχο της σπηλιάς, εξακολουθούμε να βλέπουμε ό,τι μας βολεύει να δούμε…\nΟ άνθρωπος είναι φτιαγμένος για να κοιτάει ψηλά, απ’ το «άνω θρόσκω». Όχι μόνο ψηλά δεν κοιτάμε, αλλά βυθιζόμαστε…\nΚαιρός λοιπόν, να διαβάσουμε και τίποτα… Καιρός λοιπόν, να ψαχτούμε… Γιατί ό,τι γράφεται και ό,τι προβάλλεται δεν είναι πάντα αληθινό. Αν και καθυστερημένα, σας καλώ να σκεφτείτε…\n"Κουτί σε βαλίτσα"\nΣήμερα, 22 Φεβρουαρίου, στις 12.00 έγιναν τα εγκαίνια της έκθεσης "Κουτί σε βαλίτσα - Ένας φόρος τιμής στον Marcel Duchamp από σύγχρονους Γάλλους καλλιτέχνες" στο Μουσείο Άλεξ Μυλωνά - Μακεδονικό Μουσείο Σύγχρονης Τέχνης (Πλ. Αγίων Ασωμάτων 5, Θησείο) σε συνεργασία με το Γαλλικό Ινστιτούτο.\nΣτην διάρκεια της εκδήλωσης, μίλησαν ο Αλέξιος Παπαζαχαρίας (Ιστορικός Τέχνης) και ο Pierre Labat (Καλλιτέχνης - Slabs City). Μας εξήγησαν πως δεκαπέντε Γάλλοι καλλιτέχνες κατάφεραν - ο καθένας - να χωρέσουν το έργο τους σε ένα ξύλινο κουτί. Αυτός ήταν και ο σκοπός του project: έργα τα οποία θα μπορούσαν να μεταφερθούν σε πολλά μέρη του κόσμου.\nΤα έργα εμπεριείχαν οδηγίες για το στήσιμο και την εγκατάσταση τους. Κάποια είχαν και διαδραστικό χαρακτήρα. Σ' αυτό που βλέπουμε αριστερά, μια οθόνη και ένα "dvd-player" είναι ενσωματωμένα στο κουτί.\nΣε πολλά απ' τα έργα, ήταν εμφανές το στίγμα της σύγχρονης ψηφιακής εποχής.\nΗ ροή της σύγχρονης ζωής περιτριγυρισμένη από pixels και συνεχείς εναλλαγές βίας - πραγματικότητας.\nΟ τίτλος τις έκθεσης εμπνεύστηκε από το ομότιτλο έργο του Marcel Duchamp και διεξάγεται στο πλαίσιο του προγράμματος Ελλάς - Γαλλία - Συμμαχία 2014.\nΗ έκθεση προβάλλεται πρώτη φορά παγκοσμίως (εκτός Γαλλίας) και θα συνεχιστεί μέχρι τις 28 Απριλίου 2014.\nRoma και πάλι Roma!! 8\nΗ Περιήγηση μας στην πόλη συνεχίστηκε, με ένα κομμάτι πίτσα στο χέρι. Στην Ιταλία, η πίτσα είναι κάτι σαν το ελληνικό σουβλάκι. Και εκτός απ' τις ξακουστές σε όλους μας, ιταλικές μακαρονάδες, επίσης δοκίμασα το καλύτερο παγωτό "gelato".\nΣτον δρόμο μας, συναντήσαμε διάφορα εργαστήρια ξυλογλυπτικής. Σταματήσαμε σε ένα απ' αυτά γιατί διακρίναμε έναν εντυπωσιακό Πινόκιο.\nΣε πολλά καταστήματα για σουβενίρ, κυκλοφορούσε αυτός ο ήρωας του ιταλικού, παραδοσιακού παραμυθιού.\nΑλλά, ο συγκεκριμένος καβαλούσε ένα ποδήλατο και με έναν ειδικό μηχανισμό, γύριζε τα πετάλια.\nΗ Ρώμη ετοιμαζόταν για τα Χριστούγεννα του 2010. Νοέμβρης μήνας, το κρύο ήταν απίστευτο! Παρ' όλα αυτά, ο κόσμος κυκλοφορούσε...\nΤα μαγαζιά, οι δρόμοι και οι πλατείες ήταν στολισμένα. Ακόμα και οι καθολικοί ναοί είχαν μια χριστουγεννιάτικη πινελιά\nRoma και πάλι Roma!! 7\nΤι να σας πρωτο-δείξω απ' αυτή την μαγική πόλη ; Θέλαμε να χαθούμε στους δρόμους της... Μετά από κάποιο σημείο, δεν κοιτούσαμε καθόλου τον χάρτη. Απλά προχωρούσαμε...\nΜέχρι που ανακαλύψαμε ένα στενό που μας κατεύθυνε στο διάσημο "Fontana di Trevi" (Το συντριβάνι του Τρέβι). Κι εκεί, ήταν που πραγματικά, τα χάσαμε... Το μεγαλείο και οι προσεγμένες του λεπτομέρειες, σου έκοβαν την ανάσα!\nΗ κίνηση του ορμητικού νερού ανάμεσα στα αγάλματα, τους μετέδιδε ενέργεια! Ήταν σαν να τους έδινε ζωή, μπροστά στα μάτια σου...\nΠολλοί άνθρωποι, πολλοί τουρίστες, χαμός! Όλοι, με ένα κέρμα στο χέρι, έκαναν μια ευχή για ένα καλύτερο αύριο και το πετούσαν στα νερά του. Όλοι, με την ελπίδα ζωγραφισμένη, στα μάτια τους...\nΚάποτε, ο Ν. Καζαντζάκης ζήτησε να γραφτεί στον τάφο του, η φράση "Δεν ελπίζω τίποτα. Δεν φοβούμαι τίποτα. Είμαι λέφτερος.". Έτσι είναι ο άνθρωπος. Σταματάει να ελπίζει μόνο όταν έχει φύγει απ' τη ζωή... Και το οφείλει αυτό, στην ποιότητα της ζωής που ζει. Της οφείλει να την ονειρεύεται με αισιοδοξία και να την πλάθει όπως ορίζουν τα όνειρα του. Κι όχι να την σπαταλάει σε μιζέριες και να αναλώνεται στο κάθε πρόβλημα που συναντά...\nRoma και πάλι Roma!! 6\nΕλάτε μαζί μου, στο "Κολοσσαίο" της Ρώμης... Εδώ, οι Ρωμαίοι αυτοκράτορες έδιναν 'Άρτους και Θεάματα' στο λαό. Κάτι, το οποίο συνεχίζεται μέχρι και σήμερα - ως στρατηγική προσέγγισης του λαού- με την διαφορά ότι δεν ταΐζουμε τα λιοντάρια με Χριστιανούς και δεν τους βάζουμε να παλεύουν με Μονομάχους.\nAnyway, ο ιστορικός χώρος του Κολοσσαίου και η σημασία του δίνουν μια βαριά αίσθηση την ώρα που διασχίζεις τους διαδρόμους του. Ταυτόχρονα, σε κατακλύζει δέος γιατί πρόκειται για ένα τεράστιο σε μέγεθος μνημείο.\nΣε περίπτωση που ενδιαφερόσουν για ιδιωτική ξενάγηση, μπορούσες να νοικιάσεις ένα ειδικό ακουστικό, το οποίο σε ενημέρωνε, σε όποια γλώσσα ήθελες - με την προϋπόθεση να το επιστρέψεις στο τέλος.\nΑν παρατηρήσετε την εικόνα, θα διακρίνετε ποιο ήταν το πάνω μέρος της αρένας. Το σημείο αυτό, έχει γκρεμιστεί για την ασφαλέστερη εξερεύνηση των υπόγειων χώρων, όπου βρίσκονταν οι φυλακές των αιχμαλώτων.\nΜετά το Κολοσσαίο και την ιδιαίτερη αίσθηση που μας άφησε, η συγκάτοικος μου κι εγώ αποφασίσαμε να κάνουμε μια βόλτα στους δρόμους της πόλης.Κι εκεί, αρχίζουν τα ωραία...\nRoma και πάλι Roma!! 5\nΗ πτήση της συγκατοίκου μου, "From Sicilia with love", έφτασε στο τέλος της. Ακολούθησε κι εκείνη, με τη σειρά της, μια διαδρομή με λεωφορείο και μετρό και...να την, στη Μπολόνια! Με πήρε τηλέφωνο για να πάω να την βρω!\nΕνθουσιάστηκα που είδα, ένα δικό μου "πρόσωπο"! Την βοήθησα να μεταφέρει τις βαλίτσες της και έπειτα από ένα ζεστό μπάνιο στο δωμάτιο, συζητήσαμε για το πρόγραμμα μας. Το βράδυ, εκείνο, θα παραμέναμε μέσα. Να ξεκουραστούμε λίγο και την επόμενη μέρα, μας περίμενε το "Κολοσσαίο"!!


Νίκησε τον ΠΑΟΚ και τερμάτισε τρίτος ο Κολοσσός H Hotels - 07-05-2022 - ΚΑΕ ΚΟΛΟΣΣΟΣ H HOTELS\nΜία ακόμη πολύ καλή εμφάνιση από τον Κολοσσό H Hotels, ο οποίος νίκησε 69-60 τον ΠΑΟΚ mateco, για την 25η αγωνιστική της Stoiximan Basket League.\nΝευρικό και άστοχο ξεκίνημα από την ομάδα μας, καθώς το σκορ ήταν στο 0-3 στα πρώτα τέσσερα λεπτά. Στη συνέχεια, οι «θαλασσί» βελτιώθηκαν και πέρασαν μπροστά (9-8), αλλά η αστοχία στο τελευταίο δίλεπτο τους έστειλε στο τέλος της πρώτης περιόδου στο -3 (9-12).\nΜε επιμέρους σκορ 6-2 ξεκίνησαν οι παίκτες του Καντζούρη στο δεύτερο δεκάλεπτο, ανακτώντας το προβάδισμα (15-14). Η ομάδα μας είχε σταθερά τον έλεγχο και το προβάδισμα, φτάνοντας στο +6 (27-21), με τον ΠΑΟΚ να αντιδρά και να μειώνει στον πόντο (27-26). Ωστόσο, στα τελευταία δύο λεπτά οι «θαλασσί» έσφιξαν αμυντικά και με σερί 4-0 πήγαν στα αποδυτήρια με το +5 (31-26).\nΠολύ καλό ξεκίνημα από την ομάδα μας στο δεύτερο μέρος, καθώς ξέφυγε στο +10 (41-31), το οποίο διατήρησε (45-35), μέχρι το 26’. Στη συνέχεια, η αστοχία έδωσε την ευκαιρία στους φιλοξενούμενους να μειώσουν (45-40), αλλά στο τέλος οι παίκτες του Καντζούρη πήραν ξανά τα ηνία και έκλεισαν το τρίτο δεκάλεπτο στο +8 (50-42).\nΟι «θαλασσί» μπήκαν δυνατά και στο τέταρτο δεκάλεπτο, με αποτέλεσμα να ξεφύγουν στο +11 (55-44). Από εκείνο το σημείο και έπειτα, η ομάδα μας είχε τον απόλυτο έλεγχο του ματς και παρά την αντίδραση των φιλοξενούμενων, διατηρούσε το προβάδισμά της και πήρε τη νίκη με το τελικό 69-60.\nΚολοσσός H Hotels (Καντζούρης): Μομίροφ 10 (1), Γουίλιαμς 7 (1), Μίλερ 13 (11ριμπ.), Σλαφτσάκης, Ποτ 4, Μαργαρίτης 9 (2), Μπιλλής 4, Τιλί 3, Φλόιντ 19 (1), Χατζηδάκης.\nΠΑΟΚ mateco (Λυκογιάννης): Γκριν 7 (1), Λοβ 21, ΝτιΛίο, Καμπερίδης 4 (1), Ρένφρο 6, Ρίβερς 7 (1), Λι 2, Χριστοδούλου 5 (1), Καμαριανός, Μάντζαρης, Τολιόπουλος 3 (1), Γιάνκοβιτς 5 (1).\nΚΑΝΤΖΟΥΡΗΣ: «Συγχαρητήρια στους παίκτες. Θα έλεγα ότι ήταν ένα παιχνίδι playoffs, με αρκετά μεγάλη νευρικότητα. Κάποιες άστοχες επιλογές στην επίθεση, αλλά καταφέραμε μέσω της άμυνάς μας να διατηρήσουμε τον έλεγχο του αγώνα και να πάρουμε μία πάρα πολύ σημαντική νίκη. Έχουμε 15 ημέρες μπροστά μας για να προετοιμαστούμε. Πρέπει να συνεχίσουμε την σκληρή δουλειά και να συνειδητοποιήσουμε ότι πρέπει να βάλουμε μία άνω τελεία, ό,τι καταφέραμε μέχρι τώρα στην κανονική περίοδο, δεν θα έχει καμία απολύτως σημασία στα playoffs και να μείνουμε ταπεινοί και πεινασμένοι».\nΛΥΚΟΓΙΑΝΝΗΣ: «Να ξεκινήσω δίνοντας συγχαρητήρια στον Κολοσσό για τη νίκη του. και για την εν γένει παρουσία του στο φετινό πρωτάθλημα. Δικαίως βρίσκεται στη συγκεκριμένη θέση. Είναι μία ομάδα συγκροτημένη, δομημένη σωστά, που έχει παίξει καλό μπάσκετ. Τα δύο βασικότερα στοιχεία που καθόρισαν το αποτέλεσμα σήμερα, είναι όσον αφορά στην επίθεσή μας το κακό ποσοστό που είχαμε στο περιφερειακό σουτ. Αυτό, μπορώ να το δικαιολογήσω από την άποψη ότι ήταν ένα ιδιαίτερα σκληρό παιχνίδι με αρκετή επαφή. Αντίστοιχα, κακό ποσοστό στα σουτ τριών πόντων είχε και ο Κολοσσός. Θεωρώ ότι είχαμε αρκετές εύκολες ευκαιρίες με ανοικτά σουτ για να σκοράρουμε και δεν το καταφέραμε. Αμυντικά, όμως, τα δύο στοιχεία που μας πλήγωσαν πολύ ήταν τα 12 επιθετικά ριμπάουντ, τα οποία έδωσαν δεύτερες και τρίτες ευκαιρίες στον αντίπαλο και τα 17 λάθη που είναι νούμερο απαγορευτικό και δεν είναι κάτι που συνηθίζει να κάνει η φετινή μας ομάδα. Πάντα έχουμε μία καλή αντιστοιχία λαθών/ασίστ. Σήμερα δεν ήμασταν καλοί σ’ αυτό, κάναμε πολλά λάθη και αυτά ήταν στοιχεία που καθόρισαν το αποτέλεσμα».\nΓια γεγονός ότι ο ΠΑΟΚ μένει σχεδόν εκτός playoffs: «Είναι πολύ γρήγορα να πούμε οτιδήποτε. Έχουμε ακόμη ένα παιχνίδι στο γήπεδό μας που πρέπει να κάνουμε τη μέγιστη δυνατή προσπάθεια, ώστε να κλείσουμε νικηφόρα και από ‘κει και πέρα, με ηρεμία και νηφαλιότητα θα δούμε τι θα γίνει».


ae tv: “Η επανάσταση συνεχίζεται” στην Αίγυπτο…\n“Η επανάσταση συνεχίζεται” στην Αίγυπτο…\nΜετάφραση της εκπομπής του DemocracyNow! (22/11/2011) για τις εξελίξεις στην Αίγυπτο, όπου χιλιάδες διαδηλωτών παραμένουν στους δρόμους και στην πλατεία Ταχρίρ εδώ και 4 ημέρες παρά την βίαιη καταστολή από τον στρατό και την αστυνομία οι οποίοι χρησιμοποιούν δακρυγόνα σε μεγάλες ποσότητες (σύμφωνα με μαρτυρίες ρίχνουν και κάποιο άλλο αέριο που επηρεάζει το νευρικό σύστημα), λαστιχένιες σφαίρες αλλά και πραγματικά πυρά.\nΟι νεκροί σύμφωνα με τα επίσημα στοιχεία είναι 33 και 1.500 οι τραυματίες, αλλά δε λαμβάνονται υπόψη σε αυτόν τον αριθμό όσοι δεν έχουν πάει σε νοσοκομείο, αλλά έχουν δεχθεί ιατρική βοήθεια στα αυτοσχέδια-υπαίθρια “νοσοκομεία” που στήθηκαν στην πλατεία Ταχρίρ και σε σημεία γύρω από αυτήν. Σύμφωνα με τον ανταποκριτή του DemocracyNow!, τον Σάριφ Κουντούς, η πλατεία Ταχρίρ είναι “το μεγαλύτερο νοσοκομείο της χώρας”.\nΕπίσης, αναφέρει ο δημοσιογράφος ότι ο κόσμος βγήκε στους δρόμους αυτές τις μέρες, αντιδρώντας στο (Ανώτατο) Στρατιωτικό Συμβούλιο που ουσιαστικά κάνει κουμάντο στην χώρα τους τελευταίους μήνες (και που σύμφωνα με όσα ισχύουν τώρα, θα ορίσει τους 80 από τους 100 της Συντακτικής Συνέλευσης), απαιτώντας ελευθερία και κοινωνική δικαιοσύνη και δηλώνοντας με την ανυποχώρητη στάση του, ουσιαστικά, ότι δε θα συμβιβαστεί με μικρές/λίγες παραχωρήσεις από τη μεριά της στρατιωτικής κυβέρνησης. Ο Αρχιστράτηγος που ανέλαβε την εξουσία πριν δέκα μήνες, ήταν υπουργός Άμυνας του Μουμπάρακ, επί 20 χρόνια…\nΤο λινκ για την εκπομπή (χθεσινή) στο σάιτ του DemocracyNow! είναι το εξής (υπόψιν, ότι αξίζει να δείτε και τις εικόνες εκεί προφανώς, αλλά έχει και το κείμενο στα αγγλικά στο τέλος της σελίδας):\nΑκολουθεί η μετάφραση όσων ειπώθηκαν στην (χθεσινή) εκπομπή\nπου παρουσιάζει η Έιμυ Γκούντμαν (τα bold ”δικά μου”)\nΕίμαι η Έιμυ Γκούντμαν.\nΟι ακτιβιστές στην Αίγυπτο συνεχίζουν για τέταρτη μέρα τις μαζικές τους διαδηλώσειςαπαιτώντας να δοθεί ένα τέλος στον στρατιωτικό νόμο και να γίνει μια μετάβαση σε πολιτική κυβέρνηση. Οι διαδηλώσεις συνεχίζονται και μετά την πρόταση του προσωρινού υπουργικού συμβουλίου (interim cabinet) της Αιγύπτου να παραιτηθεί την Δευτέρα.\nΗ πρόταση ήρθε ενόσω ο Στρατός συνέχιζε την καταστολή των διαδηλωτών που είχαν γεμίσει την πλατεία Ταχρίρ στο Κάιρο και άλλα κεντρικά σημεία της πόλης από την Παρασκευή. Οι ανταποκρίσεις από το κεντρικό νεκροτομείο του Καΐρου αναφέρουν ότι τουλάχιστον 33 άνθρωποι έχουν σκοτωθεί, περισσότεροι από 1.500 έχουν τραυματιστεί κατά την καταστολή της στρατιωτικής κυβέρνησης. Μερικοί από τους νεκρούς αναφέρθηκε ότι σκοτώθηκαν από πραγματικά πυρά που εξαπέλυσαν οι Αιγυπτιακές δυνάμεις. Οι διαδηλωτές επίσης δέχθηκαν επιθέσεις καθώς χρησιμοποιήθηκαν λαστιχένιες σφαίρες (από καουτσούκ), δακρυγόνα αλλά και σωματική κακοποίηση.\nΕνόσω μεταδίδουμε το πρόγραμμά μας, πηγές λένε στο Αλ Τζαζίρα ότι το κυβερνών στρατιωτικό συμβούλιο έχει “πλησιάσει” τον Μοχάμεντ Ελ Μπαραντέι, τον ελπιδοφόρο προεδρικό υποψήφιο (presidential hopeful) και πρώην επικεφαλής του οργανισμού-φύλακα των Ην. Εθνών για τα πυρηνικά, τον Διεθνή Οργανισμό Ατομικής Ενέργειας (I.A.E.A.), για να αναλάβει τον ρόλο του πρωθυπουργού και να σχηματίσει μια νέα κυβέρνηση μετά την παραίτηση του υπάρχοντος υπουργικού συμβουλίου.\nΕντωμεταξύ, μια νέα έκθεση από την Διεθνή Αμνηστία καταλήγει ότι οι στρατιωτικοί κυβερνήτες της Αιγύπτου δεν βελτίωσαν την κατάσταση σχετικά με τα ανθρώπινα δικαιώματα και αντίθετα διέπραξαν καταχρήσεις οι οποίες, σε ορισμένες περιπτώσεις, ξεπερνούν το ρεκόρ του πρώην προέδρου Χόσνι Μουμπάρακ. Ο αναπληρωτής Διευθυντής της Διεθνούς Αμνηστίας για την Μέση Ανατολή και την Βόρεια Αφρική, Φίλιπ Λούθερ είπε σε μια δήλωση “με το να χρησιμοποιούνται στρατιωτικά δικαστήρια για την δίκη χιλιάδων πολιτών, καταστέλλοντας ειρηνικές διαδηλώσεις, διευρύνοντας τις αρμοδιότητες του νόμου έκτακτης ανάγκης του Μουμπάρακ, το στρατιωτικό συμβούλιο συνέχισε την παράδοση καταπιεστικής διοίκησης, την οποία οι διαδηλωτές της 25ης Ιανουαρίου πάλεψαν τόσο σκληρά για να ξεφορτωθούν.”\nΑυτή η αναταραχή έρχεται καθώς η Αίγυπτος έχει προγραμματιστεί να ξεκινήσει την διεξαγωγή βουλευτικών εκλογών την Δευτέρα.\nΟ ανταποκριτής του Democracy Now!, Σαρίφ Άμπντελ Κουντούς, βρίσκεται στην Αίγυπτο από το ξέσπασμα της επανάστασης τον Ιανουάριο και παρακολουθεί από κοντά την τελευταία κρίση στην περιοχή.\nΟ Σαρίφ έχει βρεθεί έξω στην πλατεία Ταχρίρ τις τελευταίες ημέρες και θα συνδεθούμε μαζί του τώρα στο στούντιο στο Κάιρο.\nΣαρίφ, καλώς επέστρεψες στο Democracy Now!\nΜπορείς να μας μιλήσεις για το τι συμβαίνει;\nSHARIF ABDEL KOUDDOUS (ανταποκριτής στο Κάιρο):\nΝαι, Έιμυ, αυτό που βλέπουμε εδώ είναι πραγματικά μια τελευταία στάση της Αιγυπτιακής επανάστασης. Αυτό που συνέβη κατά την διάρκεια αυτών των τελευταίων 2 ημερών είναι μια νέα εξέγερση η οποία έλαβε χώρα 10 μήνες μετά την έναρξη της επανάστασης. Και συμβαίνει απέναντι σε μια πολύ σοβαρή και πολύ βάναυση καταστολή από την αστυνομία και τον στρατό εδώ στην Αίγυπτο.\nΑυτό πραγματικά “βράζει” για μήνες και μήνες και από τότε που οι διαδηλωτές έφυγαν από την πλατεία Ταχρίρ μετά τις πρώτες 18 ημέρες την 11η Φεβρουαρίου, το Ανώτατο Συμβούλιο των Ενόπλων Δυνάμεων είναι υπεύθυνο για την χώρα.Αυτό που πολλοί Αιγύπτιοι βλέπουν τους τελευταίους 10 μήνες είναι ότι η επανάσταση έχει κακοποιηθεί και κλαπεί και παραμορφωθεί και ότι το στρατιωτικό συμβούλιο στην Αίγυπτο πραγματικά δεν έχει ανταποκριθεί σε καμιά από τις υποσχέσεις του σε αυτήν τη μεταβατική περίοδο, από τις παραβιάσεις ανθρωπίνων δικαιωμάτων έως απλά την πλήρη πρόσφυσή τους στην εξουσία.\nΚαι συνεπώς, αυτό που συνέβη την Παρασκευή ήταν μια πολύ μεγάλη διαμαρτυρία, οργανωμένη από πολιτικά κόμματα, κυρίως τους Αδελφούς Μουσουλμάνους (Muslim Brotherhood), αλλά αυτό ήταν περισσότερο για να συζητήσουν για συγκεκριμένα θέματα σχετικά με το Σύνταγμα και τη σύνταξη του Συντάγματος και την παράδοση της εξουσίας δια μέσου προεδρικών εκλογών.\nΑλλά, αυτό που συνέβη μετά από αυτό ήταν μερικές δεκάδες, μερικές εκατοντάδες άνθρωποι να διανυκτερεύσουν εκεί και το πρωί του Σαββάτου οι Κεντρικές Δυνάμεις Ασφαλείας, τα ΜΑΤ, ήρθαν και εισέβαλαν στην πλατεία πολύ, πολύ βίαια και χτύπησαν διαδηλωτές. Και έτσι, αυτό που συνέβη και αυτό που είχε συμβεί στο παρελθόν είναι ότι αυτού του είδους η καταστολή, αυτό του είδους η βαναυσότητα δε θα γίνεται πλέον ανεκτή. Και συνεπώς, άνθρωποι ήρθαν για αλληλεγγύη στην πλατεία. Άρχισαν να συγκρούονται με την αστυνομία και ανάγκασαν την αστυνομία να φύγει από την πλατεία. Εγκλώβισαν ένα όχημα της αστυνομίας και του έβαλαν φωτιά. Η αστυνομία απάντησε πολύ βάναυσα με μεγάλη ποσότητα δακρυγόνου, πυροβολώντας με τα φυσίγγια που έχουν μέσα τους αυτά τα λαστιχένια σφαιρίδια (σ.μ. από καουτσούκ).\nΚαι αυτές οι λίγες εκατοντάδες διαδηλωτών κατάφεραν να κρατήσουν την πλατεία και οι επιθέσεις εναντίον τους συνεχίστηκαν και όσο περισσότερο επιτίθετο η αστυνομία τόσο περισσότερος κόσμος ερχόταν.\nΑυτό που βλέπουμε σήμερα (σ.μ. Τρίτη 22/11) είναι δεκάδες χιλιάδες ανθρώπων στην πλατεία αυτήν την ώρα. Αναμένεται να γίνουν εκατοντάδες χιλιάδες, αυτό που ονομάζουν “πορεία ενός εκατομμυρίου ανθρώπων” (one million march) αναμένεται να ξεκινήσει σε περίπου μισή ώρα. Αλλά, ενώ αυτό συμβαίνει στην πλατεία, πραγματικά στα “περίχωρα” της πλατείας Ταχρίρ, διαδραματίζεται ένας πόλεμος. Πραγματικά εκτυλίσσεται ένα αντάρτικο πόλης (urban war). Η μία πλευρά έχει αέριο και σφαίρες και η άλλη μεριά έχει ανθρώπους και θέληση.\nΟ καθαρός αριθμός θυμάτων είναι πολύ, πολύ δύσκολο να περιγραφεί. Δεν πιστεύω ότι ποτέ θα πάρουμε έναν ακριβή αριθμό επειδή τα επίσημα κρατικά στοιχεία αναφέρονται μόνο σε ανθρώπους που μεταφέρονται στο νοσοκομείο. Η πλατεία Ταχρίρ ήταν – είναι το μεγαλύτερο νοσοκομείο αυτήν τη στιγμή.\nΟ κεντρικός κύκλος, αν κάποιοι είναι εξοικειωμένοι με το πως μοιάζει η πλατεία, ο κεντρικός κύκλος είναι απλά ένα αυτοσχέδιο νοσοκομείο αυτήν τη στιγμή, είναι μια μεγάλη κλινική. Υπάρχουν κλινικές τριγύρω παντού και αυτό που συμβαίνει είναι ότι οι διαδηλωτές έρχονται σε συμπλοκές με την αστυνομία σε αυτά τα “περίχωρα” της πλατείας – το μεγαλύτερο ονόματι Μοχάμεντ Μαχμούντ οδηγεί στο αρχηγείο του Υπουργείου Εσωτερικών.\nΠερπάτησαν ως εκεί με τη σχεδόν βέβαιη γνώση ότι επρόκειτο να χτυπηθούν. Αν πλησιάσεις αρκετά στην πρώτη γραμμή, θα τραυματιστείς. Το δακρυγόνο είναι εξαιρετικά ισχυρό, είναι εξαιρετικά αφόρητο. Οι άνθρωποι καταρρέουν συνέχεια.\nΒλέπεις ανθρώπους να μιλούν συγκεχυμένα και να επιστρέφουν με κοκκινισμένα μάτια, να επιστρέφουν από αυτόν τον δρόμο και ανθρώπους απλά να ξαναπηγαίνουν προς τα εκεί, σε αυτή την συνεχή και σουρεαλιστική ανταλλαγή. Άνθρωποι μεταφέρονται προς τα έξω σε μοτοσυκλέτες. Άνθρωποι έρχονται σε μοτοσυκλέτες δυο-δυο, ο ένας να οδηγεί και ο άλλος από πίσω. Μεταφέρουν ένα άτομο που έχει καταρρεύσει και το άτομο που βρίσκεται πίσω τους κρατάει και τον τρέχουν γρήγορα σε μια αυτοσχέδια κλινική στον κεντρικό κύκλο ή γύρω από την πλατεία. Δε μπορώ να σας περιγράψω πόσους πολλούς ανθρώπους έχω δει τις τελευταίες 2 ημέρες. Αν απλά σταθείς… έχουν δημιουργήσει διαδρόμους – οι άνθρωποι δημιουργούν ανοιχτές διαδρομές για τις μηχανές, ώστε να μπορούν να πηγαίνουν και να έρχονται. Αν απλά σταθείς εκεί για 10 λεπτά, οι μοτοσυκλέτες δε σταματούν να έρχονται κάθε λίγα δευτερόλεπτα. Συνεπώς, ο αριθμός των τραυματισμένων είναι μέσα στις χιλιάδες, καλά μέσα στις χιλιάδες.\nΕίναι επίσης – και επιτρέψτε μου απλά να πω, αυτό το δακρυγόνο είναι εξαιρετικά ισχυρό. Πολλοί, πολλοί άνθρωποι μου έχουν πει ότι αυτό δεν είναι κανονικό δακρυγόνο. Εγώ ο ίδιος έχω κοιτάξει σε μερικά δοχεία και έγραφαν ότι ήταν αέριο CS, που είναι το κανονικό αέριο που κατασκευάζεται από μια εταιρεία στην Πενσυλβάνια, η οποία ονομάζεται Combined Tactical Systems.Αλλά, υπάρχουν άλλοι τύποι δοχείων που δεν έχουν καθόλου ενδείξεις επάνω τους. Έτσι, πολύς κόσμος καταρρέει από αυτό το αέριο και ορισμένοι έχουν πεθάνει από ασφυξία.\nΑυτό που επίσης κάνουν είναι να\nπυροβολούν με όπλα τα φυσίγγια των οποίων είναι γεμάτα με αυτά τα λαστιχένια σφαιρίδια. Αυτά προκαλούν πολλά τραύματα και πολλούς τραυματισμούς στα μάτια. Εγώ ο ίδιος ήμουν στο νοσοκομείο, στο οφθαλμιατρείο σήμερα το πρωί, επισκεπτόμενος έναν γνωστό ακτιβιστή ονόματι Μάλεκ Μουστάφα, ο οποίος είχε χτυπηθεί στο δεξί μάτι και πιθανότατα θα χάσει αυτό το μάτι.\nΥπάρχουν τουλάχιστον δύο άλλοι αρκετά γνωστοί ακτιβιστές που έχουν τραυματιστεί και χάσει τα μάτια τους, ο ένας εκ των οποίων είχε χάσει το ένα του μάτι την 28η Ιανουαρίου και τώρα έχασε και το δεύτερο μάτι του, οπότε έχει τυφλωθεί.\nΗ αστυνομία πυροβολεί στην πρώτη γραμμή. Πολλοί άνθρωποι σκύβουν και γυρίζουν. Αλλά, αυτό που είναι εκπληκτικό είναι το καθαρό κουράγιο και η ανδρεία των ανθρώπων που συνεχίζουν να ανεβαίνουν. Πετούν πέτρες. Υπάρχουν περιστασιακά ρίψεις βομβών μολότοφ. Αλλά, πηγαίνουν προς τα κει γνωρίζοντας ότι θα χτυπηθούν και νομίζω ότι απλά συνεχίζουν να πηγαίνουν για να δώσουν στην αστυνομία και στην κυβέρνηση να καταλάβουν ότι δε θα σταματήσουν να έρχονται, ότι είναι άφοβοι και ότι αυτή είναι η τελευταία τους στάση της επανάστασης. Συνεπώς, είναι η αστυνομία αυτή που πρέπει να σταματήσει, αλλά δεν έχει σταματήσει.\nΑυτό πραγματικά εξελίσσεται σε μια τραγωδία. Πήγα στο κρατικό νεκροτομείο χθες το βράδυ, το οποίο δεν είναι μακριά από την Ταχρίρ. Ο αρμόδιος υπάλληλος εκεί είπε ότι είχαν παραλάβει 23 πτώματα μεταξύ της Κυριακής και της Δευτέρας. Με συγχωρείτε, 26 πτώματα. Τα 23 από αυτά ήταν, όπως είπε, νεκροί, σκοτωμένοι από πραγματικά πυρά. Τα 17 από αυτά είχαν σφαίρες που εισήλθαν και εξήλθαν, κάτι το οποίο είναι μια καθαρή ένδειξη πραγματικών πυρών. Και τα υπόλοιπα, είπε ο υπάλληλος, είχαν ακόμη μέσα τους σφαίρες από πραγματικά πυρά. Και τρεις από αυτούς τους νεκρούς πέθαναν από ασφυξία. Συνεπώς, είναι δύσκολο να περιγραφεί αυτό που συμβαίνει, αλλά, ο κόσμος συνεχίζει να γεμίζει την πλατεία όλο και περισσότερο. Αυτό δε μπορεί να τερματιστεί μέσω βίας από το κράτος. Οπότε, δεν είμαι σίγουρος γιατί συνεχίζουν να αναπτύσσουν τέτοιες δριμείες τακτικές.\nΣάριφ, μπορείς να μας μιλήσεις για τη σημασία της πρότασης/προσφορά παραίτησης ολόκληρου του πολιτικού γραφείου, με επικεφαλής τον Πρωθυπουργό Έσαμ Σάραφ; Στα πιο πρόσφατα νέα ακούσαμε ότι τονΜοχάμεντ Ελ Μπαραμπέι, νικητή του Νομπέλ Ειρήνης, πρώην επικεφαλής του Διεθνούς Οργανισμού Ατομικής Ενέργειας και προεδρικό υποψήφιο στην Αίγυπτο, τον προσέγγισαν για να γίνει ο προσωρινός Πρωθυπουργός.\nΛοιπόν, όπως γνωρίζεις Έιμυ, το Ανώτατο Συμβούλιο ανέλαβε την 11η Φεβρουαρίου και βάσει αυτού έχει διοριστεί ένα υπουργικό συμβούλιο, ένας πρωθυπουργός, ο Έσαμ Σάραφ που ήταν ευνοημένος από πολλούς εκ των διαδηλωτών μετά τον εκτοπισμό του πρώτου πρωθυπουργού που είχαν επιλέξει, τον Άχμεντ Σάφι, μαζί με όλους τους υπουργούς, τον υπουργό εσωτερικών, όλους τους υπουργούς στο υπουργικό συμβούλιο. Έτσι, έχουν – υποθετικά η κυβέρνηση λειτουργεί στα υπουργεία κατά τους τελευταίους μήνες. Δεν έχουν απολύτως καμία εξουσία στη χώρα. Η εξουσία είναι το στρατιωτικό συμβούλιο, αυτό είναι ξεκάθαρο. Έχουν τόσο μικρή ισχύ που δε μπορούν ούτε να παραιτηθούν. Ο ίδιος ο Έσαμ Σάραφ, ο πρωθυπουργός έχει πει ότι θα παραιτηθεί τουλάχιστον δύο φορές και το στρατιωτικό συμβούλιο δεν έκανε δεκτή την παραίτησή του. Αυτοί δεν είναι η εξουσία εδώ.\nΑυτό που συμβαίνει αυτή τη στιγμή – ολόκληρη η κυβέρνηση μπορεί να παραιτηθεί, δεν (θα) είχε καμιά επιρροή στην Ταχρίρ. Μπορώ να το πω αυτό με απόλυτη σιγουριά.Αυτή είναι μια στάση ενάντια στον στρατό. Αυτή είναι μια στάση ενάντια στο Ανώτατο Συμβούλιο. Τα συνθήματα στην πλατεία είναι ενάντια στον Τεντάουι, είναι ενάντια στο στρατιωτικό συμβούλιο, περί αυτού πρόκειται.\nΟ μόνος τρόπος που θα μπορούσε να σταματήσει όλο αυτό είναι να ληφθεί από το στρατιωτικό συμβούλιο κάποια σημαντική απόφαση, να παραιτηθούν ή κάτι άλλο, δεν είμαι σίγουρος τι, επειδή ο στρατός είναι επικεφαλής της χώρας. Έχουν σκοτώσει ανθρώπους, έχουν βασανίσει ανθρώπους, έχουν φυλακίσει 12.000 ανθρώπους με στρατιωτικές δίκες. Έχουμε δει εξάρσεις να συμβαίνουν, συγκρούσεις συνέβησαν στις 28 Ιουνίου, στις 9 Μαρτίου, στις 9 Απριλίου. Είδαμε στο Μασπέρο στο κτίριο της κρατικής τηλεόρασης στις 9 Οκτωβρίου όπου 27 άνθρωποι, κυρίως χριστιανοί κόπτες, σκοτώθηκαν. Δεν είναι αυτό για το οποίο ο κόσμος πάλεψε και δεν είναι αυτό για το οποίο έγινε η επανάσταση και πιστεύω αυτό που συνέβη τώρα είναι ότι αυτό τελικά “ξεχείλισε”. Αυτό ετοιμαζόταν/έβραζε για τόσο πολύ καιρό και τελικά ξεχείλισε και εκδηλώνεται αυτή τη στιγμή στην Ταχρίρ, το επίκεντρο της επανάστασης. Αλλά δεν είναι μόνο στην Ταχρίρ. Είναι στην Αλεξάνδρεια, είναι στο Σουέζ και αρκετές άλλες μεγάλες πόλεις σε όλη τη χώρα.\nΠοιος είναι ο Τεντάουι; Εξήγησέ μας ποιος είναι ο Αρχιστράτηγος Τεντάουι και τι περιμένεις ότι θα συμβεί. Πιστεύεις ότι νοείται το ενδεχόμενο να παραιτηθεί το στρατιωτικό συμβούλιο;\nΟ Τεντάουι περιγράφεται σε ένα τηλεγράφημα του Γουίκιλικς, ένα τηλεγράφημα του Υπουργείου Εξωτερικών των ΗΠΑ, σαν το σκυλάκι (κανίς) του Μουμπάρακ. Είναι ο υπουργός Άμυνας του Μουμπάρακ. Υπηρέτησε ως υπουργός Άμυνας σε κυβερνήσεις του για 20 χρόνια. Το Ανώτατο Συμβούλιο των Ενόπλων Δυνάμεων είναι μια ομάδα στρατηγών πιστή στο προηγούμενο καθεστώς. Επομένως, πραγματικά αυτοί είναι ένα μέρος του προηγούμενου καθεστώτος και δεν υπάρχει διαφορά μεταξύ τους, πολλοί πιστεύουν, ο Μουμπάρακ και το Ανώτατο Συμβούλιο – ότι είναι μέρος του καθεστώτος.Έτσι, εκείνος υπηρέτησε τον Μουμπάρακ πιστά για πολλά, πολλά χρόνια.\nΜόλις έμαθα, ακριβώς πριν ξεκινήσει αυτή η μετάδοση ότι αναμένεται να κάνει μια ανακοίνωση “στον αέρα”. Δεν βγαίνει στην τηλεόραση και πολύ. Άλλα μέλη του Ανωτάτου Συμβουλίου όντως μιλούν στην τηλεόραση, αλλά εκείνος δεν έχει εμφανιστεί καθόλου και αναμένεται ότι θα δώσει κάποιου είδους ομιλία σήμερα. Δε γνωρίζω αν το στρατιωτικό συμβούλιο θα παραιτηθεί. Δε γνωρίζω τι πρόκειται να συμβεί τις επόμενες ημέρες, είναι πολύ απρόβλεπτα όλα. Αλλά, αυτό που μπορώ να πω είναι ότι αυτό που συμβαίνει μόλις μερικές εκατοντάδες μέτρα από εδώ είναι μια εξέγερση που δε θα σταματήσει και δε θα συμβιβαστεί με μικρές παραχωρήσεις.\nΗ κατάσταση έχει ξεφύγει. Έχουν πραγματικά τραυματίσει τόσους πολλούς ανθρώπους. Όπως είπα, δεν πρόκειται ποτέ να μάθουμε τον πραγματικό αριθμό των τραυματιών επειδή ουσιαστικά τους παρέχεται βοήθεια στην πλατεία, κατά χιλιάδες κάθε λεπτό.\nΚαι συνεπώς, ο κόσμος δεν το κάνει αυτό για να παραιτηθεί το προσωρινό υπουργικό συμβούλιο ή κάτι παρόμοιο. Σχεδόν θυμίζει την αρχή της Επανάστασης της 25ης Ιανουαρίου, στις 28 Ιανουαρίου ο Μουμπάρακ απέλυσε ολόκληρο το υπουργικό συμβούλιο και διόρισε αντιπρόεδρο τον Ομάρ Σουλεϊμάν, λες και αυτό θα έκανε τον κόσμο να σταματήσει την επανάσταση. Έτσι, δε γνωρίζω τι πρόκειται να συμβεί, αλλά αυτό που μπορώ να πω είναι ότι κάτι νέο συμβαίνει, μια νέα εξέγερση συνέβη στην πλατεία Ταχρίρ και πρόκειται να χρειαστεί να γίνει κάτι πολύ μεγάλο για να σταματήσει αυτή.\nΗ εμπλοκή των ΗΠΑ με τον Αιγυπτιακό Στρατό, Σάριφ. Κοιτώντας τη δήλωση του εκπροσώπου του Λευκού Οίκου, Τζέι Κάρνεϋ, βλέπουμε ότι είπε “κάνουμε έκκληση για συγκράτηση προς όλες τις πλευρές έτσι ώστε οι Αιγύπτιοι να προβούν μαζί στην σφυρηλάτηση μιας ισχυρής και ενωμένης Αιγύπτου”. Μια έκκληση προς όλες τις πλευρές για συγκράτηση.\nΑυτή δεν ήταν αντίδραση πριν την πτώση του Μουμπάρακ κατά την πρώτη εξέγερση της Ταχρίρ;\nΝαι, τα έχουμε ακούσει αυτά και παλιότερα. Αυτή είναι η καθιερωμένη γλώσσα της Κυβέρνησης των ΗΠΑ όταν απευθύνεται σε μια κυβέρνηση με την οποία έχει συμμαχήσει και σίγουρα είναι σύμμαχοι με αυτήν την κυβέρνηση, την στρατιωτική.\nΤους χρηματοδοτούν με το ποσό των 1,2 δισεκατομμυρίων δολαρίων ανά έτος. Το δακρυγόνο και αυτό δεν χάνεται μέσα στους διαδηλωτές, το γνωρίζουν αυτό, προέρχεται από την Πενσυλβάνια, πολλοί από αυτούς έρχονται σε μένα και μου ζητούν να διαβάσω την ετικέτα όπου λέει “κατασκευασμένο στην Πενσυλβάνια”, όπου λέει το όνομα της εταιρείας.\nΑυτή η γλώσσα της συγκράτησης και για τις δύο πλευρές – δεν υπάρχει αμφιβολία ότι συνέβησαν συγκρούσεις στην αρχή. Διαδηλωτές πέταξαν πέτρες στην αστυνομία. Όπως είπα, πέφτουν βόμβες μολότοφ πότε-πότε. Αλλά, δεν υπάρχει αμφιβολία για το ποιοι είναι τα θύματα, ποιος τραυματίζεται εδώ πέρα, ποιος χρησιμοποιεί αφόρητη ποσότητα βίας ενάντια στην άλλη πλευρά και αυτή είναι η αστυνομία.\nΕίδαμε – αυτά είναι πραγματικά σοκαριστικά βίντεο, επίσης. Το Σάββατο προσπάθησαν – με συγχωρείτε, οι μέρες είναι λίγο ασαφείς επειδή βρίσκομαι στην πλατεία συνεχώς, αλλά το Σάββατο προσπάθησαν να καθαρίσουν την πλατεία. Έριξαν πολύ δακρυγόνο και εισήλθαν και στην μια πλευρά ήταν η αστυνομία και στην άλλη πλευρά ο στρατός. Και χτυπούσαντον κόσμο και μερικοί άνθρωποι έπεσαν, πυροβολήθηκαν ή έπεσαν κάτω. Και υπάρχουν βίντεο με την αστυνομία και τη στρατιωτική αστυνομία να σύρει σώματα, φαινομενικά άψυχα – δε γνωρίζουμε αν ήταν εν ζωή ή όχι, αλλά σίγουρα ήταν αναίσθητοι – να τους σύρουν μέχρι μια στοίβα από σκουπίδια και απλά να περπατούν γύρω χωρίς να τους δίνουν καμία ιατρική φροντίδα. Υπάρχουν βίντεο με αυτούς να τραβούν μια γυναίκα από τα μαλλιά διασχίζοντας τον δρόμο, να χτυπούν ηλικιωμένους. Έχω δει πολλά παιδιά σοβαρά τραυματισμένα.\nΕπομένως, το να καλέσεις σε συγκράτηση και τις δύο πλευρές είναι πραγματικά αρκετά γελοίο.\nΣάριφ, οι βουλευτικές εκλογές την Δευτέρα, ποια είναι η σημασία τους υπό το φως αυτής της μαζικής διαμαρτυρίας, της “πορείας ενός εκατομμυρίου ανθρώπων” για την οποία υπάρχει κάλεσμα σήμερα;\nΟι εκλογές έχουν – εμείς τις περιμένουμε να έρθουν. Αυτή τη στιγμή, δεν βλέπω πως οι εκλογές μπορούν να γίνουν ενώ συμβαίνουν όλα αυτά. Οι εκλογές έχουν γίνει τόσο περίπλοκες και μπερδεμένες και ελεγχόμενες από το στρατιωτικό συμβούλιο. Αυτοί προσπαθούν να ελέγξουν την διαδικασία, να ελέγξουν το αποτέλεσμα, να ελέγξουν την σύνταξη του συντάγματοςστο οποίο, αυτή τη στιγμή, η βουλή που εκλέγεται σύμφωνα με τις ισχύουσες προτεινόμενες κατευθυντήριες γραμμές του Ανωτάτου Συμβουλίου, πραγματικά δεν έχει και πολλή ισχύ. Το Ανώτατο Συμβούλιο υποτίθεται ότι θα επιλέξει τα 80 από τα 100 άτομα που υποτίθεται ότι θα – τη Συντακτική Συνέλευση – που υποτίθεται θα γράψουν ένα σύνταγμα, έτσι η βουλή επιλέγει μόνο 20.\nΤο Ανώτατο Συμβούλιο θα διορίσει τον Πρωθυπουργό και το Υπουργικό Συμβούλιο. Η Βουλή δεν το κάνει αυτό. Συνεπώς, είναι ασαφές τι ακριβώς θα κάνει αυτή η Βουλή, τι πρόκειται να λάβει σαν εντολή. Και αυτό είναι, πιστεύω, πολύ μεγαλύτερο από τις εκλογές, αυτό που συμβαίνει αυτή τη στιγμή. Δε μπορώ να φανταστώ ότι – ίσως να λάβουν χώρα σε μερικές ημέρες. Δε μπορώ να δω πως νόμιμες εκλογές μπορούν να λάβουν χώρα όταν έχεις τέτοια κρατική βαναυσότητα να συμβαίνει στην καρδιά της πρωτεύουσας της χώρας.\nΚαι έχουμε δει πολιτικά κόμματα να φλυαρούν και να μιλούν για το τι συμβαίνει αυτές τις τελευταίες ημέρες όπως το κόμμα των Αδελφών Μουσουλμάνων, έχουν – αυτή είναι η κίνηση, το κόμμα τους ονομάζεται “Κόμμα της Ελευθερίας και της Δικαιοσύνης” (The Freedom and Justice Party) – έχουν πει ότι δε θα λάβουν μέρος. Εξέδωσαν μια ανακοίνωση λέγοντας ότι δε θα λάβουν μέρος στην “Πορεία του Ενός Εκατομμυρίου” σήμερα, επειδή έχουν να κερδίσουν, πιθανώς, έχουν να κερδίσουν από τις εκλογές. Είναι μια πολύ οργανωμένη πολιτική δύναμη και αναμένεται να πάνε αρκετά καλά και να κερδίσουν ένα μεγάλο αριθμό θέσεων στην Βουλή. Και έτσι, αντί πραγματικά να εστιάζουν σε αυτό που πολλοί αναγνωρίζουν σαν το πραγματικό πρόβλημα, που είναι το στρατιωτικό συμβούλιο, εστιάζουν στα δικά τους συμφέροντα.\nΠολλές ομάδες φιλελεύθερων, πολιτικά κόμματα, έχουν κάνει συμβιβασμούς με το Στρατιωτικό Συμβούλιο τους τελευταίους 10 μήνες φοβούμενοι τους “Αδελφούς Μουσουλμάνους” και την άνοδο των Ισλαμιστών και με κάποιον τρόπο την απόκτηση από αυτούς της εξουσίας της χώρας και την δημιουργία ενός Ισλαμιστικού κράτους ή την αφαίρεση της αστικής κατάστασης. Και έτσι, έκαναν συμβιβασμούς με τον στρατό επίσης. Συνεπώς, έχεις αυτό το, κάπως, αυτήν την πολιτική να συνεχίζεται και αυτό που ξεχνιέται είναι γιατί ο κόσμος βγήκε στους δρόμους αρχικά.\nΤα αιτήματα ήταν για ψωμί, ελευθερία και κοινωνική δικαιοσύνη, ανθρώπινη αξιοπρέπεια. Ο κόσμος νιώθει ότι αυτό δεν έχει επιτευχθεί και έτσι λένε “es-sawra mustamirra”, που σημαίνει “η επανάσταση συνεχίζεται”.\nΣάριφ, θέλω να σε ευχαριστήσω που ήσουν μαζί μας. Σε παρακαλώ να προσέχεις σήμερα που θα βγεις έξω.\nΣυνεχίζοντας θα καλύπτει τις διαδηλώσεις, όπως έχει κάνει όλη την εβδομάδα.\nΚαι πάλι, τα τελευταία νέα, τουλάχιστον 33 άνθρωποι είναι νεκροί και τουλάχιστον 1.500 είναι τραυματισμένοι. Όπως ο Σάριφ είπε στην ανταπόκρισή του, η Ταχρίρ είναι το μεγαλύτερο νοσοκομείο στον κόσμο.\nΚαι απλά κοιτώντας στο άρθρο της Γκάρντιαν, λέει ότι τα δακρυγόνα που χρησιμοποιήθηκαν από τα στρατεύματα του Υπουργείου Εσωτερικών στην πλατεία Ταχρίρ στο Κάιρο, είναι προμήθειες από αμερικανική εταιρεία, οι διαδηλωτές λένε ότι στα φυσίγγια που συγκεντρώθηκαν από τον χώρο είναι σημειωμένα το όνομα και η διεύθυνση της εταιρείας Combined Systems Inc ή CSI. Η εταιρεία βρίσκεται στην Τζέιμστάουν, στην Πενσυλβάνια. Ειδικεύεται στην προμήθεια αυτών που αποκαλεί “συσκευές ελέγχου πλήθους” (xrowd xontrol devices) σε στρατούς και υπηρεσίες Εσωτερικής Ασφάλειας παγκοσμίως. Επίσης κατασκευάζει φονικό στρατιωτικό εξοπλισμό.\nΕίναι το Democracy Now!,\n“The War and Peace Report”.\n—- τέλος μετάφρασης —-\nΜια προηγούμενη ανταπόκριση για το θέμα υπάρχει στο DemocracyNoW! και έχει μεταφραστεί εδώ: “Αίγυπτος: Διαδηλώσεις στην πλατεία Ταχρίρ – 35 νεκροί “ http://wp.me/p1pa1c-epR (αλλά με τα χθεσινά δεδομένα είναι 33 οι νεκροί, σύμφωνα με τo DemocracyNow!)\nΥΓ Αν εντοπίσετε λάθη στη μετάφραση ή έχετε παρατηρήσεις σχετικές με τοκείμενο, μπορείτε να τα αφήσετε σε σχόλιο. Ευχαριστώ εκ των προτέρων!\nΥΓ2 Δυστυχώς, δεν έχω προλάβει να δω εξελίξεις από χθες… και μπορεί να έχουν “ξεπεραστεί” όσα αναφέρονται πιο πάνω, αλλά ας υπάρχει σαν κείμενο… για αυτούς που δε μπορούν να “ανοίξουν” το βίντεο (καλημέρες παλιοτρόλι!).\nΥΓ3 ευχαριστώ τον μανικάκο!\nΑναρτήθηκε από aplhrotoi ergazomenoi στις 3:10 μ.μ.


Ο Σελεστέν Φρενέ (1896-1966) ήταν διακεκριμένος Γάλλος παιδαγωγός και εκπαιδευτικός μεταρρυθμιστής. Γεννήθηκε στην Προβηγκία και ήταν το πέμπτο από τα οκτώ παιδιά της οικογένειας Φρενέ. Οι σχολικές του μέρες ήταν πολύ δυσάρεστες και ίσως τον επηρέασαν στις μεθόδους διδασκαλίας και την επιθυμία του για μια μεγάλη εκπαιδευτική μεταρρύθμιση.\nΤο 1915 στρατολογήθηκε από τον γαλλικό στρατό και τραυματίστηκε στον πνεύμονα, μια εμπειρία που τον οδήγησε να γίνει ένας αποφασιστικός πασιφιστής - ειρηνιστής.Το 1920 έγινε δάσκαλος στο δημοτικό σχολείο του χωριού Le Bar-sur-Loup. Ήταν τότε που ο Φρενέ άρχισε να αναπτύσσει τις μεθόδους της διδασκαλίας του.\nΔημιούργησε το συνδικαλιστικό όργανο των εκπαιδευτικών CEL (Coopérative de l'Enseignement Laïc) το 1924 από το οποίο άνθισε το γαλλικό κίνημα των εκπαιδευτικών, «Κίνημα του Μοντέρνου Σχολείου». Ο στόχος της CEL ήταν να αλλάξει από το εσωτερικό τη δημόσια εκπαίδευση με τη συνεργασία των εκπαιδευτικών. Οι μέθοδοι διδασκαλίας του Φρενέ ήταν σε αντίθεση με την επίσημη πολιτική του Εθνικού Συμβουλίου Παιδείας. Παραιτήθηκε το 1935 για να ξεκινήσει τη δική του σχολή στη Vence. Νυμφεύτηκε την Elise Lagier το 1926. Πηγή: Βικιπαίδεια


Traditional Houses, Καλαμωτή – Ενημερωμένες τιμές για το 2019\nTraditional Houses (Παραθεριστική κατοικία), Καλαμωτή (Ελλάδα) προσφορές\nΠαραθεριστική κατοικία Traditional Houses\nΚαλαμωτή, Καλαμωτή, 82102, Ελλάδα – Εμφάνιση χάρτη\nΤο πετρόχτιστο Traditional Houses βρίσκεται μέσα σε έναν καταπράσινο κήπο με πολύχρωμα λουλούδια και φοίνικες, στο χωριό Καλαμωτή της Χίου, σε απόσταση μικρότερη από 1χλμ. από την παραλία Κώμη. Προσφέρει κλιματιζόμενες εξοχικές κατοικίες με δωρεάν Wi-Fi, τζάκι και επιπλωμένο αίθριο με θέα στον κήπο.\nΟι μονάδες του Traditional Houses διαθέτουν παραδοσιακή διακόσμηση με κρεβάτια από ξύλο ή σφυρήλατο σίδερο και απαλά χρώματα. Κάθε εξοχική κατοικία περιλαμβάνει καθιστικό και μικρή κουζίνα με τραπεζαρία. Παρέχονται τηλεόραση, μικρός ηλεκτρικός φούρνος, ψυγείο και φρυγανιέρα. Τα ιδιωτικά μπάνια είναι εξοπλισμένα με ντους.\nΟι επισκέπτες θα βρουν ταβέρνες και μίνι μάρκετ σε κοντινή απόσταση με τα πόδια από το Traditional Houses. Η πόλη και το λιμάνι της Χίου απέχουν 26χλμ., ενώ ο κρατικός αερολιμένας Χίου βρίσκεται σε απόσταση 23 χιλιομέτρων. Η παραλία Μαύρα Βόλια απέχει 12 χιλιόμετρα. Διατίθεται δωρεάν ιδιωτικός χώρος στάθμευσης στις εγκαταστάσεις.\nΤο Traditional Houses υποδέχεται επισκέπτες της Booking.com από 20 Σεπ 2012.\nΠότε θα θέλατε να μείνετε στο Traditional Houses;\nΑυτή η πετρόχτιστη εξοχική κατοικία διαθέτει καθιστικό με τζάκι και επιπλωμένο αίθριο με θέα στον καταπράσινο κήπο. Προσφέρει:\n-μικρή κουζίνα με ψυγείο και μικρό ηλεκτρικό φούρνο\n-κλιματισμό και ανεμιστήρα\nΠαροχές του Traditional Houses\nΔιαβάστε πριν κάνετε κράτηση Το Traditional Houses δέχεται ειδικά αιτήματα - προσθέστε τα στο επόμενο βήμα!\nΑριθμός αδείας: ΜΗΤΕ0312Κ122Κ0223801-ΑΡ.ΠΡΩΤ.120/12-12-2012ΑΔΑΒ4Μ4469ΗΙΖ-ΧΛΔ\nΧρειαζόμαστε τουλάχιστον 5 σχόλια για να υπολογίσουμε τη βαθμολογία σχολίων. Εάν κάνετε κράτηση και υποβάλετε ένα σχόλιο για τη διαμονή σας, θα βοηθήσετε το Traditional Houses να πετύχει αυτό τον στόχο.\nΤα καλύτερα σε Καλαμωτή Κάντε κλικ εδώ για να δείτε περισσότερα καταλύματα κοντά σε δημοφιλή σημεία ενδιαφέροντος σε Καλαμωτή\nΕξοικονομήστε έως και 50% σε Καλαμωτή


Λαγανάς: Βρετανοί καταγγέλλουν ότι τους δηλητηρίασαν με ποτά - Διαψεύδουν την είδηση από τη Ζάκυνθο - Now24.gr\nΛαγανάς: Βρετανοί καταγγέλλουν ότι τους δηλητηρίασαν με ποτά – Διαψεύδουν την είδηση από τη Ζάκυνθο\nΣάλος έχει προκληθεί στη Ζάκυνθο, καθώς της τελευταίες ώρες το γύρο του διαδικτύου κάνει η είδηση της καταγγελίας Βρετανών τουριστών, ότι δηλητηριάστηκαν από ποτά μπόμπες που τους σερβίρισαν στον Λαγανά.\nΤο συγκεκριμένο περιστατικό διαψεύδει τόσο το γραφείο Τύπου της Γενικής Περιφερειακής Αστυνομικής Διεύθυνσης Ιονίων Νήσων, όσο και τον Αστυνομικό Διευθυντή της Διεύθυνσης Αστυνομίας Ζακύνθου.\nΔείτε τι γράφει το imerazante.gr:\nΈντονη υπήρξε η κινητοποίηση μετά τα δημοσιεύματα που ήθελαν να προκαλείται «σάλος» στη Ζάκυνθο και τη Βρετανία εξαιτίας της φερόμενης δηλητηρίασης 17 νεαρών που κατανάλωσαν ποτά μπόμπα σε μπαρ του Λαγανά.\nΣε επικοινωνία που είχε τόσο με το γραφείο Τύπου της Γενικής Περιφερειακής Αστυνομικής Διεύθυνσης Ιονίων Νήσων, όσο και τον Αστυνομικό Διευθυντή της Διεύθυνσης Αστυνομίας Ζακύνθου, ο οποίος προηγουμένως είχε συνομιλήσει με ιατρούς του Γενικού Νοσοκομείου Ζακύνθου, η εφημερίδα μας ενημερώθηκε ότι…\nΚΑΝΕΝΑ ΤΕΤΟΙΟ ΠΕΡΙΣΤΑΤΙΚΟ ΔΕΝ ΕΧΕΙ ΚΑΤΑΓΓΡΑΦΕΙ\nΣΤΑ ΒΙΒΛΙΑ ΣΥΜΒΑΝΤΩΝ ΤΟΥΣ\nκαι ως εκ τουτου τα δημοσιεύματα που τις τελευταίες ώρες κάνουν το γύρω του διαδικτύου και δυσφημίζουν τη Ζακυνθο ελέγχονται ως προς την ορθότητά τους τους.\nΑπορίας άξιο, λοιπόν, ποιοι, γιατι και τι σκοπους εξυπηρετούν με τέτοιου είδους αναρτήσεις…\nΑναφορά στο περιστατικό περί δηλητηρίασης από μπόμπες-ποτά κάνουν Sun και Daily Mail, ενώ παράλληλα φιλοξενούν δηλώσεις αλλά και φωτογραφίες τους.\nΣύμφωνα με τον ίδιο, η παρέα που γιόρταζε την αποφοίτησή της, πήγε βόλτα στα μπαρ και κάποιοι από αυτούς παρήγγειλαν ποτά, κάποιοι μπύρες και κάποιοι κοκτέιλ. Μετά το τρίτο μπαρ όπως περιγράφουν, κάποιοι από την παρέα επέστρεψαν στο ξενοδοχείο, αφού δεν ένιωθαν καλά. Ο ίδιος νεαρός που έκανε τις δηλώσεις, είπε ότι ξύπνησε στις 03.00 τα ξημερώματα με κρύο και ζεστό ιδρώτα, αλλά και φοβερό πόνο στο στομάχι του, για να διαπιστώσει ότι ένας άλλος φίλος του ήταν ήδη άρρωστος.\nΔυσφήμηση για τον Λαγανά\nΟι Βρετανικές εφημερίδες δεν σταματούν εκεί, αλλά αναφέρουν ότι η περιοχή του Λαγανά είναι κακόφημη, τα προβλήματα στα μπαρ αλλεπάλληλα και τα εγκλήματα διαχρονικά. Ο 18χρονος Cole Brunton τονίζει ακόμα πως σε πολλά μπαρ τις περιοχής υπάρχουν δελεαστικές προσφορές για κατανάλωση ποτών που κρύβουν κινδύνους.\n«Την πρώτη μας νύχτα στον Λαγανά πήγαμε σε ένα μπαρ κοντά στο ξενοδοχείο μας. Υπήρχε προσφορά που έλεγε ότι με 10 ευρώ μπορούσες να πιεις όσο ήθελες για μία και μόνο ώρα. Τώρα καταλαβαίνουμε τι κρύβουν αυτές οι προσφορές»\nΤο μοιραίο μείγμα δεν την τύφλωσε μόνο, της προκάλεσε και νεφρική ανεπάρκεια. Προκειμένου να αποφύγει τη διά βίου αιμοκάθαρση, προέβη σε μεταμόσχευση ενός νεφρού με δότρια τη μητέρα της….\nΤι σίτα να βάλω στα παράθυρα και στις πόρτες του σπιτιού μου;\nΔραγασάκης: Δεν προβλέπεται τέταρτο μνημόνιο\nΣτάση εργασίας στα Ταμεία και τον ΟΑΕΔ\nΈληξε η αναταραχή που επικράτησε στις φυλακές Κορυδαλλού\nΚι έχει ένα φεγγάρι απόψε…\n14 Δεκεμβρίου: Συγκέντρωση διαμαρτυρίας στην Αθήνα για τη δολοφονία της Ελένης Τοπαλούδη\nΚυνήγι λαθρεπιβατών από σήμερα στα ΜΜΜ\nΤο πρωί της Πέμπτης πρόβατα κατέλαβαν την Εθνική Οδό Ηρακλείου – Ρεθύμνου στο ύψος της διασταύρωσης του Φόδελε. Δεν πρόκειται…\nΗράκλειο: Νεαρός εκβίαζε 25χρονη με γυμνές φωτογραφίες της


Ο Παπανδρέου αποκάλυψε το ερώτημα του δημοψηφίσματος - Newsbomb - Ειδησεις - News\nΠΟΛΙΤΙΚΗ 23/02/2012 12:19\nΜετά από σχεδόν 4 μήνες από την ημέρα που αποχώρησε από το Μέγαρο Μαξίμου, ο πρώην πρωθυπουργός Γ. Παπανδρέου αποκαλύπτει σε συνέντευξή του στην εκπομπή Hardtalk του BBC, το ερώτημα του δημοψηφίσματος που προκάλεσε την... πτώση.\nΑπαντώντας σε ερώτηση σημοσιογράφου για το ποιοι θα ήταν τελικά το ερώτημα του δημοψηφίσματος, ο κ. Παπανδρέου αποκάλυψε πως θα ήταν περίπου ως εξής: «Αποδέχεστε αυτά τα μέτρα και το πρόγραμμα λιτότητας, που θα μας κρατήσουν στο ευρώ;».\nΟ πρώην πρωθυπουργός εξέφρασε την βεβαιότητα ότι η απάντηση στο ερώτημα θα ήταν ένα ξεκάθαρο «ναι» και ότι εν συνεχεία, το οικονομικό πρόγραμμα θα ήταν κτήμα του ελληνικού λαού, όπως ανέφερε.\nΕρωτηθείς αν αισθάνεται ότι απέτυχε στις προσπάθειές του, απάντησε κατηγορηματικά «όχι» και τόνισε ότι διαρκής προσπάθειά του ήταν να δημιουργήσει την ευρύτερη δυνατή συναίνεση.\n«Η κρίση όμως έδωσε τέλος στην πολιτική σας καριέρα», ρώτησε ο δημοσιογράφος του BBC.\n«Νομίζω ότι αν ένας πολιτικός θέλει να είναι ειλικρινής με τον εαυτό του, πρέπει να είναι έτοιμος να πάρει δύσκολες αποφάσεις, είτε βλάπτουν την καριέρα του είτε όχι. Πρέπει να ξεχνά τις δημοσκοπήσεις, τις περιστασιακές εξελίξεις και να βλέπει μόνο το όφελος της χώρας και των πολιτών».


Βίντεο για το «τέλος του κόσμου» προκαλεί πανικό στις ΗΠΑ – Newsbeast\nΒίντεο για το «τέλος του κόσμου» προκαλεί πανικό στις ΗΠΑ\nΥπήρξαν αναφορές για επικείμενη έκρηξη ενός αρχαίου ηφαιστείου\nΠανικό προκάλεσε ένα βίντεο που δημοσιεύτηκε εδώ και εβδομάδες στο YouTube και διαδόθηκε ευρύτερα τις τελευταίες μέρες.\nΤο βίντεο δείχνει βίσονες να τρέχουν στο Εθνικό Πάρκο Γιέλοουστοουν των ΗΠΑ. Ο χρήστης που το ανέβασε, ισχυρίζεται ότι τα ζώα τρέχουν για να γλυτώσουν από μια «επικείμενη έκρηξη ενός ηφαιστείου» που βρίσκεται «κάτω από το πάρκο». Μάλιστα δεν ήταν λίγοι αυτοί που έκαναν λόγο για ένα επικείμενο «τέλος του κόσμου».\nΟι υπεύθυνοι του Γιέλοουστοουν δέχτηκαν δεκάδες κλήσεις και emails, μετά τη διάδοση που γνώρισε το βίντεο, έπειτα από σεισμό που σημειώθηκε στο Εθνικό Πάρκο. Σύμφωνα με τους ίδιους, το βίντεο δείχνει στην πραγματικότητα βίσονες να κατεβαίνουν σε ένα δρόμο που οδηγεί βαθύτερα μέσα στο Πάρκο.\n«Ήταν μια ανοιξιάτικη μέρα και ήταν ζωηρά. Σε αντίθεση με τις διαδικτυακές αναφορές, πρόκειται για ένα φυσικό φαινόμενο και όχι το τέλος του κόσμου», δήλωσε ο εκπρόσωπος του Πάρκου, Amy Bartlett.\nΠαράλληλα, υπάλληλοι του Γιέλοουστοουν και γεωλόγοι της κυβέρνησης διαβεβαιώνουν ότι το αρχαίο σούπερ-ηφαίστειο κάτω από το Πάρκο δεν πρόκειται να εκραγεί για αιώνες.\nΌσο για το σεισμό που σημειώθηκε την Κυριακή, βορειοδυτικά του Γιέλοουστοουν, ήταν εντάσεως 4,8 βαθμών Ρίχτερ, δεν προκάλεσε κανένα τραυματισμό ή ζημιές, ούτε και κάποια μεταβολή στο τοπίο, σύμφωνα με γεωλόγους.\nΣΧΕΤΙΚΑ TAGSyoutube Εθνικο Παρκο Γιελοουστοουν ΗΠΑ\nΤεταρτη, 09 Απριλιου 2014, 23:25


Κατηγορία - Μπονσάι October\nΜυκητοκτόνο συστηματικής δράσης και δράσης επαφής. Χημική κατηγορία - βενζιμιδαζόλες. Δραστικό συστατικό: benomyl, 500 g benomyl σε 1 kg του φαρμάκου. Παράγεται με τη μορφή λευκής σκόνης διαβροχής με ελαφρά ερεθιστική οσμή - πρακτικά αδιάλυτο στο νερό και στους περισσότερους οργανικούς διαλύτες.\nΤο κλάδεμα Azalea είναι ένα συμβάν χωρίς το οποίο, όταν το φροντίζετε, απλά δεν μπορείτε να το κάνετε. Όχι μόνο η καθαρή εμφάνιση του φυτού, αλλά και η μελλοντική ανθοφορία εξαρτάται από το κατάλληλο κλάδεμα.\nΚάθε αγρότης ονειρεύεται να έχει ένα θαύμα δέντρο στον κήπο του, στο οποίο θα αναπτυχθούν ταυτόχρονα δύο διαφορετικές ποικιλίες μηλιάς ή αχλαδιού.\nΤο Begonia είναι ένα δημοφιλές φυτό. Είναι αγαπημένη των καλλιεργητών λουλουδιών και μεγαλώνει καλά τόσο στο περβάζι όσο και στο ανοιχτό χωράφι. Τα όμορφα ανθισμένα φυτά αυτού του είδους βρίσκονται συχνά σε παρτέρια της πόλης και σε προσωπικά οικόπεδα.\nΌλοι οι άνθρωποι ξέρουν για το σκόρδο, υπάρχουν σχεδόν αυτοί που δεν είναι εξοικειωμένοι με αυτό. Είναι επίσης γνωστό για τις ευεργετικές του ιδιότητες στο ανθρώπινο σώμα. Ενισχύει τέλεια το ανοσοποιητικό σύστημα και αποτελεί προφύλαξη για κρυολογήματα.\nΌλοι οι χαιρετισμοί μου! Γιατί να γνωρίζετε την έννοια των λουλουδιών σε ένα μπουκέτο; Για να αντιπροσωπεύσετε ποια λουλούδια να κάνετε μια ρύθμιση λουλουδιών για ένα αγαπημένο, μητέρα, αφεντικό, φίλη.\nΣας δόθηκε ορχιδέα. Ένα όμορφο λουλούδι γέμισε το σπίτι με ομορφιά και, σύμφωνα με τον μύθο, πρόκειται να προσελκύσει πλούτο και ευημερία στο σπίτι.\nΠολλά φυτά καλλιεργούνται με μοσχεύματα. Αυτή είναι μια κοινή μέθοδος αγενούς πολλαπλασιασμού. Η δάφνη καλλιεργείται με τον ίδιο τρόπο.\nΤο Autowatering είναι ένα σημαντικό στοιχείο της σύγχρονης κηπουρικής και σε μεγάλα αγροβιομηχανικά συγκροτήματα είναι υποχρεωτικό.\nΤο άρθρο καλύπτει λεπτομερώς το ερώτημα γιατί τα κρίνα δεν ανθίζουν, λαμβάνονται υπόψη μέθοδοι πρόληψης του προβλήματος.Για όλη την κομψότητα και την αριστοκρατία, τα κρίνα είναι ένα από τα πιο ανεπιτήδευτα λουλούδια.\nΠώς μοιάζει το δέντρο μυρτιάς;\nΚαθεστώς θερμοκρασίας Σπορόφυτο Ώριμα φυτά Ανθεκτικές στον παγετό ποικιλίες και υβρίδια συμπέρασμα\nΗ αζαλέα ονομάζεται επίσης ροδόδεντρο. Το λουλούδι θεωρείται σύμβολο ευθραυστότητας, θηλυκότητας, λιτότητας, αυτοσυγκράτησης, αφοσίωσης και, ταυτόχρονα, πάθους και θλίψης.\nΠολυετές νιφάδα χιονιού Gypsophila - ένα χιονισμένο σύννεφο τερατών ταξιανθιών\nΗ πολυετής νιφάδα χιονιού Gypsophila είναι ένα ποώδες φυτό με μικρά λευκά άνθη, το οποίο διακρίνεται από την πλούσια ανθοφορία.\nΦυλλοβόλοι θάμνοι Φρούτα και μούρα Αμπέλια Φυλλοβόλα δέντρα Πολυετή Ετήσια Μορφοποιημένα φυτά Κωνοφόρα φυτά ΤΡΙΑΝΤΑΦΥΛΛΟ\n16.01.2019 Περιγραφή Πρόσθετες πληροφορίες ->ΠεριγραφήΧαρακτηριστικό φυτούΎψος: έως 100 cm\nΛουλούδι Poinsettia στο σπίτι πώς να φροντίζετεΤο πιο όμορφο λουλούδι που προέρχεται από το ηλιόλουστο Μεξικό, το οποίο έγινε ευρέως διαδεδομένο και διάσημο χάρη στις προσπάθειες του πρώτου πρέσβη των ΗΠΑ σε αυτήν τη χώρα, ονομάζεται Poinsettia Red.\nΔιάδοση Thuja με μοσχεύματα και σπόρους σε γλάστρα και φροντίδα\nΤο Thuja ή το δέντρο της ζωής είναι ένα αειθαλές κωνοφόρο φυτό με μαλακά φύλλα σαν βελόνες. Το εσωτερικό thuja, που καλλιεργείται στο σπίτι, είναι αντιπροσωπευτικό της ανατολικής ποικιλίας thuja.\nΗ ελκυστικότητα της καλλιέργειας βατόμουρου είναι υψηλή και σταθερή απόδοση. Η πλούσια χημική σύνθεση των καρπών του θάμνου τα καθιστά ιδιαίτερα σημαντικά για την ανθρώπινη διατροφή.\nΟι ντάλιες είναι τα πιο όμορφα λουλούδια της οικογένειας Astrov που ήρθαν σε εμάς από τη Χιλή. Υπάρχουν πολλές ποικιλίες αυτού του φυτού. Ένα από τα πιο ενδιαφέροντα είδη είναι η ντάλια με μικρό μέγεθος, ονομάζεται επίσης ο μεσαίος, το λουλούδι νάνος, η ντάλια.\nΤι να κάνετε εάν το αγορασμένο χρυσάνθεμο αρχίσει να στεγνώνει, όλα τα λουλούδια έχουν στεγνώσει?


Υπήρχαν πλάνα για αντιπαλότητα μεταξύ Randy Orton - AJ Styles\nαπόRingside House Staff - Ιουλίου 11, 2017\nΟι Randy Orton και AJ Styles είναι αδιαμφισβήτητα δύο από τα κορυφαία πρόσωπα στο SmackDown Live, και μάλιστα έχουν βοηθήσει στο να αυξηθούν οι αριθμοί στο μπλε σόου με τις τελευταίες αντιπαλότητες που είχαν (ο κάθε ένας ξεχωριστά).\nΌπως αναφέρουν διάφορες ιστοσελίδες από το εξωτερικό, τα αρχικά πλάνα είχαν μια μεγάλη διαμάχη μεταξύ των δύο βετεράνων, μετά την επιστροφή του Randy Orton από τον τραυματισμό που είχε. Τελικά τα σχέδια αυτά ακυρώθηκαν καθώς όταν ο "Apex Predator" είχε επιστρέψει, ο ρόλος του "Phenomenal One" είχε γυρίσει σε babyface. Γι' αυτό και ο Orton τέθηκε σε αντιπαλότητα με τον Bray Wyatt, ενώ ο Styles ακολούθησε διαφορετικό δρόμο.\nΤα στελέχη του WWE δείχνουν την ικανοποίησή τους από την δουλεία των δύο παλαιστών, έτσι δεν αποκλείεται να τους δούμε αντιμέτωπους στο άμεσο μέλλον, προτού δούμε αλλαγές στο WWE Draft. Για την ώρα όμως ο κάθε ένας κοιτάζει την δική του "καμπούρα".


Τη χώρισε για το παρελθόν της Ευξεινούπολη Ζευγάρια sex\nΓια να μεγαλώσεις τα παιδιά σου πρέπει να ξενυχτάς μαζί τους, να ασχολείσαι συνεχώς.Παπάκης ξεκαθαρίζει ότι ουδέ Πώς γίνεται να δηλώνεις ικανοποιημένος όταν έχεις μοναχικά γεράματα; Για τα ελληνικά δεδομένα, ακόμη και η έκφανση του ερωτήματος προκαλεί φόβο. Την 1 Νοεμβρίου οι γιατροί έκαναν λαπαροσκοπική ανάμιξη και ανακάλυψαν καρκίνο στην περιοχή αυτή που είχε εξαπλωθεί από την σκωληκοειδή απόφυση. Χρόνια μετά η ηθοποιός ανέφερε αυτήν την περίοδο ως την πιο τραυματική της ζωής της. Το συνολικό της κόστος ξεπέρασε τα 33 εκατομμύρια δολάρια, που σε σημερινή αξία υπολογίζονται στα 80 εκατομμύρια .\nΟρισμένοι ερευνητές υποστηρίζουν ότι και η Μικρασιατική Καταστροφή άλλωστε, ήταν απόρροια του Εθνικού Διχασμού. Οι συνθήκες που υπογράφηκαν το ήταν λίγο ή πολύ εξοντωτικές για τους ηττημένους, όπως και η συνθήκη του Βrest-Litovsk που είχαν υπαγορέψει οι Γερμανοί στους Μπολσεβίκους τον προηγούμενο χρόνο. Η επίσημη είσοδος της Ελλάδας στον Α' Παγκόσμιο Πόλεμο Έπειτα από τελεσίγραφο των συμμάχων ο βασιλιάς αποσύρεται από το θρόνο, χωρίς να παραιτηθεί τυπικά, στις 15 Ιουνίουκαι φεύγει στην Ελβετία αφήνοντας στη θέση του το δευτερότοκο γιο του Αλέξανδρο. Παράλληλα, ο Παύλος ξεκινάει την "εκπαίδευση" της Μαρίας αλλά αναγκάζεται να "εκπαιδευτεί" κι αυτός.\nΠώς άραγε κατάφερνε ένας άνθρωπος με ιστορικό πτωχεύσεων, με καταδίκη για λαθρεμπόριο, με μια εταιρεία που παρουσιάζει μηδενικό κύκλο εργασιών να μπαινοβγαίνει στο υπουργείο Εθνικής Αμυνας υποδυόμενος τη μία τον αντιπρόσωπο της Σαουδικής Αραβίας, την άλλη του Κατάρ και την άλλη της Ιορδανίας χωρίς ντοκουμέντα, και να πείθει ότι πράγματι εκπροσωπεί ξένες χώρες; Πώς μπορούσε να επιθεωρεί τα «μη επιχειρησιακά» πυρομαχικά των Ενόπλων Δυνάμεων εισερχόμενος σε αποθήκες πυρομαχικών και από πού αντλούσε τη δύναμη να απειλεί αξιωματικούς - όπως έπραξε όταν είπε «από εδώ και στο εξής δεν έχω τι θα γίνει» στον ταξίαρχο Παπαδάκη, τον αξιωματικό ο οποίος την επόμενη μέρα κινδύνευσε να συλληφθεί από τους στρατονόμους του κ. Οι βασικοί μέτοχοι, δηλαδή ο Βασίλης Παπαδόπουλος και ο αδελφός του Δημήτρης, παρουσίαζαν δυσμενή στοιχεία στον πιστωτικό τομέα και είχαν σε βάρος τους αρκετές αιτήσεις πτώχευσης, κυρίως στην Εθνική Τράπεζα της Ελλάδος. Τελικά όμως την κέρδισε εκείνος. Ύστερα από την υπογραφή της ανακωχής, ο συμμαχικός στόλος, που περιλάμβανε και ελληνική αποστολή, ανέπλευσε τα Στενά και αγκυροβόλησε στον Κεράτιο Διαβολιά. Σήμερα είναι μια γυναίκα εργασιομανής, επίμονη, με χιούμορ και πονηριά. Μόνο ό τι του αναλογεί θα πληρώνει. Φρέσκο, με μοντέρνες ιδέες και με καινούριο πλατό, σας προσκαλούν να τα ανακαλύψετε όλα μαζί.\nΣήφης Γιαννακάκης : Αποστόλης Τότσικας\nΕνδιαφέρουσες ενότητες και νέα πρόσωπα για να δίνουν τα δικά τους tip, ώστε να ξεκινήσουμε τη μέρα μας ορεξάτοι, με θετική ενέργεια και ανεβασμένη αντικείμενο. Από την άλλη, βρήκε το συμπρωταγωνιστή της Ρίτσαρντ Κρένα πολύ αστείο, και γελούσε πολύ παρέα με το σκηνοθέτη Τέρενς Γιανγκ. Γουέιλερ τόνισε στους New York Times, «Παρόλο που δεν είναι ακριβώς πρωτοεμφανιζόμενη στις ταινίες, η Όντρει Χέπμπορν, η Βρετανίδα ηθοποιός που πρωταγωνίστησε για πρώτη φορά με τον ρόλο της Πριγκίπισσας Άννας, έχει μια λεπτή και ποθητή ομορφιά ξωτικού, εναλλασσόμενα βασιλική και παιδική ενώ εκτιμά βαθιά τις καινούριες και απλές απολαύσεις και την αγάπη. Συχνά προτιμούσε απλό και άνετο ντύσιμο. Οι γάμοι μεταξύ ομοφυλόφιλων είναι πια πραγματικότητα, ακόμη και στην Ισπανία, μια χώρα που μερικά χρόνια νωρίτερα και μόνο η ίχνος αυτή θα προξενούσε απόφαση τόσο στην πολιτεία όσο και την Εκκλησία.\nΟ στρατός της Τουρκίας θα περιοριζόταν σε Οι φιλοβασιλικές κυβερνήσεις που διορίζονται στη συνέχεια, δημιουργούν κλίμα πόλωσης διαιρώντας την Ελλάδα σε δύο παρατάξεις, -φιλοβασιλικών και φιλοβενιζελικών- κάτι που θα συντελέσει στη γένεση και άνδρωση του εθνικού διχασμού μ' όλα τα έπειτα επακόλουθα του. Όσο κι αν ακούγεται εξωφρενικό, ο Προκόπης, ο Θωμάς και ο Λουκάς είναι πεπεισμένοι πως επίκειται πραξικόπημα και πως μάλιστα μεταξύ των οργανωτών του είναι ο Τα πρώτα στοιχεία για τους φόνους «δείχνουν» την Πόλυ, τη βιτσιόζα ιδιοκτήτρια ενός οίκου νυφικών. Ένα Ινστιτούτο Παστέρ είχε ιδρυθεί στη Σμύρνη απ' τους Έλληνες στις 18 Αυγούστου κάτω απ' τη διεύθυνση ενός ειδικού, πού εργαζόταν με την συνεργασία ενός επιτελείου εμπειρογνωμόνων. Είναι ιδιοκτήτρια ενός καφενείου στα Χανιά και προστατευόμενη της Δάφνης -η έμπιστη φίλη της. Ρέντη, Γιώργος Ιωακειμίδης και αντιπρόεδρος ο δήμαρχος Αγ.


Δήμητρα Παπαδήμα: Η μαρτυρία της για τη σεξουαλική βία που την οδήγησε στον ψυχίατρο [vid] | mivida.gr\nΔήμητρα Παπαδήμα: Η μαρτυρία της για τη σεξουαλική βία που την οδήγησε στον ψυχίατρο [vid]\nΣοφία Μπαλακάκη 28.01.2021\nMIVIDA / LIFESTYLE / Δήμητρα Παπαδήμα: Η μαρτυρία της για τη σεξουαλική βία που την οδήγησε στον ψυχίατρο [vid]\nΔήμητρα Παπαδήμα: Η εξομολόγηση της ηθοποιού για σεξουαλική βία από σκηνοθέτη νεαρής ηλικίας.\nΔήμητρα Παπαδήμα: Τις τελευταίες ημέρες ζούμε στη χώρα το αντίστοιχο Me Too της Αμερικής.\nΜετά τις καταγγελίες της Σοφίας Μπεκατώρου για τη σεξουαλική κακοποίηση που δέχτηκε και αυτών τις Ζέτα Δούκα κατά του Γιώργου Κιμούλη για λεκτική και σωματική βία, η ηθοποιός σοκάρει με τη δική της καταγγελία για σεξουαλική κακοποίηση.\nΌπως εξομολογήθηκε σε συνέντευξή της στο Mega, σκηνοθέτης νεαρής ηλικίας της άσκησε προ ετών σεξουαλική βία, με αποτέλεσμα να την στείλει στον ψυχίατρο. Μετά τον χώρο του αθλητισμού και σε αυτόν του θεάτρου φαίνεται πως σπάει η σιωπή και οι καταγγελίες για κάθε μορφή βίας, διαδέχεται η μία την άλλη.\nΗ Δήμητρα Παπαδήμα αποκάλυψε πως έχει υποστεί βία όλων των ειδών, από νεαρή ηλικία. Η ίδια δηλώνει πως χρειάστηκε ακόμα και φαρμακευτική αγωγή, για να ξεπεράσει τα βιώματά της και ξεκαθαρίζει πως είναι έτοιμη να αποκαλύψει ακόμη και το πρόσωπο γνωστού σκηνοθέτη – ηθοποιού στον εισαγγελέα.\n«Δέχτηκα μία σεξουαλική βία την ώρα της παράστασης, σε παράσταση, που αυτό αν μου ζητηθεί από τον εισαγγελέα, ευχαρίστως να πάω να το καταθέσω. Κι αυτό από άνθρωπο με εξουσία και νέας ηλικίας. Με έστειλε μέχρι την ψυχιατρική κλινική του Σισμανογλείου. Αν μου ζητήσει εισαγγελέας να καταθέσω, έχω να καταθέσω πάρα πολλά και να μπούνε πράγματα στη θέση τους, αν μπορεί να γίνει αυτό ποτέ» είπε.\nΌπως εξομολογείται, ο φόβος της ανεργίας την έκανε να μείνει σιωπηλή όλο αυτό το διάστημα. Πάντως, δεν δίστασε να αμυνθεί σε όσους επιχείρησαν να την παρενοχλήσουν, αδιαφορώντας για το τίμημα.\n«Ελπίζω με αυτή τη νέα κίνηση να “καθαρίσει” ο τόπος. Το ψάρι βρωμάει από το κεφάλι. Τα 2017 με ονόμασε κάποιος «μοναχική λύκαινα» γιατί δεν έκανα τα χατίρια κανενός. Είναι καθεστώς αυτό το πράγμα στο θέατρο, όχι ότι δεν υπάρχουν και οι λαμπρές εξαιρέσεις φυσικά. Το 99% όμως είναι έτσι. Πρόσφατα υπέπεσε στην αντίληψη μου κάποιοι καλοντυμένοι κύριοι να παρενοχλούν κορίτσια στο μετρό. Βρέθηκε και η κόρη μου σε αυτή την παρέα και ήρθε και μου το είπε. Και επειδή δεν θέλω η κόρη μου να περάσει τα ίδια με εμένα, έφτασα μέχρι το αστυνομικό τμήμα. Και βλέπω μέσα έναν ανεκδιήγητο τύπο με πολιτικά, θρασύ, απαξιωτικό, και του λέω να πάει στο μετρό που γίνονται σεξουαλικές παρενοχλήσεις. Η απάντηση; Α, δεν είναι σε εμάς η Δουκίσσης Πλακεντίας, στο Χαλάνδρι να πάτε. Κι εκείνη τη στιγμή έτρεμε το χέρι μου κι έβλεπα το τασάκι και μου ερχόταν να του το πετάξω στο κεφάλι. Εγώ θα πήγαινα φυλακή, όχι αυτός. Υποστήριξη από την κοινωνία δεν υπάρχει», είπε αρχικά η Δήμητρα Παπαδήμα.\nΣτη συνέχεια, η Δήμητρα Παπαδήμα πρόσθεσε: «Νομίζω ότι το θέατρο βρίσκεται σε καταβαράθρωση. Νομίζω ότι έχουν βγει διάφορες αναρτήσεις, νομίζω ότι έχει πάρει ένα δρόμο αυτή η ιστορία. Από ό,τι ενημερώνομαι από τα νέα παιδιά, ακούγονται κι άλλα. Και τα νέα παιδιά χαίρονται γιατί θα καθαρίσει το τοπίο. 30 χρόνια κάνω τηλεόραση και βλέπετε τα ίδια και τα ίδια άτομα να παίζουν, και να παίρνουν τις επιχορηγήσεις από το κράτος, τα ίδια και τα ίδια άτομα με τις παρέες τους να λειτουργούν, να με συγχωρείτε αλλά τα πράγματα είναι στο 90-99% σκάρτα. Έζησα μια πάρα πολύ δύσκολη στιγμή (αυτό περιγράφεται και στο βιβλίο Βίος Βίας), έπαιξα 2-3 παραστάσεις και δεν ακολούθησα στη μικρή περιοδεία. Δεν ζήτησα αποζημίωση. Πήρα τα ηρεμιστικά μου, κάθισα στο σπίτι μου, έφαγα τις σάρκες μου, γιατί ήθελα να ουρλιάξω, να φωνάξω, να βρίσω, έβρισα βέβαια. Χτύπησα αυτόν τον άνθρωπο που μου συμπεριφέρθηκε έτσι – και δεν ήταν η πρώτη φορά – αντέδρασα. Πριν 3-4 χρόνια έγινε αυτό. Και έχω ακούσει δύο φορές, πως αν μιλήσω θα με βρουν σε χαντάκι. Η μία είναι από αστυνομικό, και το δεύτερο είναι από κάποιον θεατρικό παραγωγό».


"Έξυπνα" σπίτια για αυτόνομη διαβίωση ηλικιωμένων - OnVolos.gr-To μεγαλύτερο Portal στην Μαγνησία\nΣε 450 σπίτια ηλικιωμένων σε 12 δήμους της Ελλάδας τοποθετήθηκαν αισθητήρες κίνησης και θερμοκρασίας σε κάθε γωνιά του σπιτιού, με στόχο να διευκολυνθεί η ζωή ανθρώπων που διαβιούν μόνοι.\nΔεδομένα, όπως η αρτηριακή πίεση ή τα επίπεδα σακχάρου στο αίμα του ηλικιωμένου , συλλέγονται, οπτικοποιούνται και εμφανίζονται σε μια πλατφόρμα που μπορούν να επιβλέπουν φροντιστές, συγγενείς ή ιατροί του ατόμου. Ακόμα, ο κάτοικος του έξυπνου σπιτιού μπορεί να νιώσει αδιαθεσία να πατήσει το κουμπί πανικού, το οποίο ειδοποιεί αυτόματα αυτούς που θέλει ο ηλικιωμένος. Οι δυνατότητες αυτές δίνονται μέσω του ευρωπαϊκού προγράμματος Αctivage. Εταίρος του προγράμματος είναι μεταξύ άλλων το Εθνικό Κέντρο Έρευνας και Τεχνολογικής Ανάπτυξης.\nΤο πρόγραμμα αποδείχθηκε πολύ χρήσιμο κατά την περίοδο της πανδημίας, που οι ηλικιωμένοι δεν είχαν τη δυνατότητα επίσκεψης στο γιατρό. Σύμφωνα με ερωτηματολόγια που διένειμε το πρόγραμμα στους συμμετέχοντες της έρευνας, φάνηκε πως οι νέες αυτές τεχνολογίες έγιναν ευρέως αποδεκτές από τους ηλικιωμένους και βοήθησαν στο να γίνουν πιο ανεξάρτητοι. Το πρόγραμμα ACTIVAGE διάρκεσε τριάμιση χρόνια και εφαρμόστηκε σε επτά ευρωπαϊκές χώρες. Κάθε χώρα επικεντρώθηκε σε διαφορετική τεχνολογία. Ενώ στην Ελλάδα χρησιμοποιήθηκαν έξυπνες συσκευές συνδεδεμένες με το διαδίκτυο, σε άλλες χώρες εξετάστηκε η χρήση εξαρτημάτων, όπως έξυπνα ρολόγια που βοηθούν τους ηλικιωμένους και στη δράση τους εκτός σπιτιού.\n«Προσπαθήσαμε να σεβαστούμε την ιδιωτικότητα των ηλικιωμένων» ανέφερε ο Κωνσταντίνος Βότης, ερευνητή του ΕΚΕΤΑ που συμμετείχε στην υλοποίηση του προγράμματος. Όπως είπε, το πρόγραμμα είχε αποδοχή επειδή οι ηλικιωμένοι δεν χρειαζόταν να κάνουν τίποτα, παρά μόνο, αν χρειαζόταν, να πατήσουν το κουμπί πανικού. Όλα τα συστήματα που τοποθετήθηκαν ήταν ασύρματα και λειτουργούσαν με μπαταρίες, άρα δεν χρειάστηκε να γίνουν παρεμβάσεις στο σπίτι.\nΌπως είπε, πολλές αντίστοιχες λύσεις υπάρχουν και στο εμπόριο, το ζήτημα είναι να υπάρχουν οι δημόσιοι ή ιδιωτικοί φορείς που θα παρέχουν υπηρεσία παρακολούθησης.\nΣύμφωνα με τη Eurostat, το ευρωπαϊκό ποσοστό του πληθυσμού σε παραγωγική ηλικία θα συνεχίζει να μειώνεται σταθερά μέχρι το 2050. Στην περίοδο αυτή και μέχρι το 2080, το ποσοστό των ηλικιωμένων θα αυξηθεί, αγγίζοντας το 29,1% του συνολικού πληθυσμού, δηλαδή σχεδόν 10% περισσότερο από το αντίστοιχο ποσοστό του 2016.\nΤο γκριζάρισμα των μαλλιών που οφείλεται στο...


Δεκέμβριος 2009 – parodynews\nΚαι τώρα που ο Νίκος Κακαουνάκης έφυγε ποιός θα στριμώχνει την εξουσία στο καρφί;\nΕνας μαχητικός,συγκρουσιακός ρεπόρτερ και αγωνιστής, ως την τελευταία στιγμή, ήταν ο Νίκος ο Κακαουνάκης.\nΗταν ο πρώτος που άνοιξε τα ραδιοφωνικά και τηλεοπτικά μικρόφωνα των εκπομπών του στην πλατιά λαική μάζα.\nΗταν ο πρώτος που ασχολήθηκε απο τις εκπομπές του με κοινωνικές ιστορίες και το καλάθι της νοικοκυράς.\nΑπο τους λίγους δημοσιογράφους με εκπομπές που δεν δίστασαν να τα βάλουν οργισμένοι ενάντια σε επαγγελματικές συντεχνίες.\nΓιατί ρυπαίνεις; To θυμάστε;\nΗταν απο τους λίγους δημοσιογράφους που κάνοντας την αυτοκριτική τους δέχτηκαν τα χειρότερα για το δημοσιογραφικό συνάφι τους και δεν προσπάθησαν ποτέ να τα διαψεύσουν.\n-Ο καλύτερος απο εμάς έχει σκοτώσει την μάνα του!- είχε πεί κάποτε.\nO Kακαουνάκης σηματοδοτεί και το τέλος μιας εποχής της τηλεόρασης για το κομμάτι του σόου των ειδήσεων.\nΟι συγκρουσιακοί ρολίστες της TV τείνουν να εξαφανιστούν.\nΑυτοί που σήμερα σχολιάζουν και αναλύουν μπορεί να πρωταγωνιστούν,μπορεί να ξέρουν στην τηλεόραση τι θα πούν, όμως δεν μπορούν να κάνουνε το γκέλ στις μεγάλες μάζες γιατί ο κόσμος γνωρίζει ότι δεν είναι έιναι ένας απο αυτούς.\nΓια τον Κακουνάκη όμως το πίστεψαν και τον θεωρούσαν άνθρωπο δικό τους !\nΟ Νίκος Κακαουνάκης σε νεαρή ηλικία.


Περιοχή τύπου διαγράμματος\nΈνα διάγραμμα περιοχής απεικονίζει τιμές ως σημεία στον άξονα y. Ο άξονας x απεικονίζει κατηγορίες. Οι τιμές-y κάθε σειράς δεδομένων συνδέονται με μια γραμμή. Η περιοχή μεταξύ δυο γραμμών γεμίζει με ένα χρώμα. Το διάγραμμα περιοχής εστιάζει στην έμφαση των αλλαγών από μια κατηγορία στην επόμενη.\nΚανονικό - αυτός ο δευτερεύων τύπος γραφήματος σχεδιάζει όλες τις τιμές ως απόλυτες τιμές-y. Πρώτα σχεδιάζει την επιφάνεια της τελευταίας στήλης στη σειρά δεδομένων, μετά την επόμενη από το τέλος, και ούτω καθεξής, και τέλος σχεδιάζεται η πρώτη στήλη των δεδομένων. Επιπλέον, εάν οι τιμές της πρώτης στήλης είναι υψηλότερες από άλλες τιμές, η περιοχή που σχεδιάζεται τελευταία θα αποκρύψει όλες τις άλλες περιοχές.\nΣε στοίβα - αυτός ο δευτερεύων τύπος γραφήματος σχεδιάζει τιμές σε στοίβα τη μια επάνω στην άλλη. Αυτό επιβεβαιώνει ότι όλες οι τιμές είναι ορατές, και καμία συλλογή δεδομένων δεν αποκρύπτεται από άλλες. Ωστόσο, οι τιμές-y δεν απεικονίζουν πια απόλυτες τιμές, εκτός από την τελευταία στήλη που σχεδιάζεται στο κάτω μέρος των περιοχών που βρίσκονται σε στοίβα.\nΠοσοστιαίο - αυτός ο δευτερεύων τύπος γραφήματος σχεδιάζει τιμές σε στοίβα τη μια επάνω στην άλλη και κλιμακούμενες ως ποσοστό του συνόλου της κατηγορίας.\nTitle is: Περιοχή τύπου διαγράμματος


ΑΝΤΙΟ ΚΥΡΙΕ ΠΑΥΛΟ... | Espresso\nΑΝΤΙΟ ΚΥΡΙΕ ΠΑΥΛΟ...\nΛΥΓΙΣΑΝ ΔΗΜΗΤΡΗΣ ΚΑΙ ΘΑΝΑΣΗΣ\nΠέμπτη, Ιούνιος 14, 2018 - 15:23\n❱❱ Πλήθος κόσμου αποχαιρέτησε τον εμβληματικό ηγέτη του μπασκετικού Παναθηναϊκού\nΛαοθάλασσα από απλό κόσμο, από όλες τις ομάδες και από όλες τις πολιτικές παρατάξεις ήταν εκεί! Ολοι ενώθηκαν για να συνοδεύσουν τον «κύριο Παύλο» στην τελευταία κατοικία του. Στη Μητρόπολη Αθηνών ράγισαν και οι πέτρες από τις οκτώ το πρωί έως τις τέσσερις το απόγευμα, όταν ο Παύλος Γιαννακόπουλος οδηγήθηκε στην τελευταία κατοικία του, στο Α' Νεκροταφείο.\nΤο λαϊκό προσκύνημα στη σορό του ιστορικού ηγέτη του μπασκετικού Παναθηναϊκού κράτησε για περίπου έξι ώρες και περισσότερα από 15.000 άτομα πέρασαν από το παρεκκλήσι της Μητρόπολης Αθηνών ώστε να πουν το ύστατο «χαίρε» στον άνθρωπο ο οποίος «έφυγε», ενώνοντας, όπως έκανε σε όλη τη ζωή του, τους πάντες και λαμβάνοντας την καθολική αναγνώριση από όλον τον ελληνικό αθλητισμό, δείγμα του απόλυτου σεβασμού στο πρόσωπό του, αλλά και στην τεράστια προσφορά του στο μπάσκετ του Παναθηναϊκού, στον ελληνικό αθλητισμό και συνολικά στην ελληνική κοινωνία.\nΗ χθεσινή ημέρα του αγίου Τριφυλλίου (άλλη μία τεράστια σύμπτωση) είχε έντονες στιγμές, με τους Θανάση και Δημήτρη Γιαννακόπουλο (με τη μητέρα του Δέσποινα πάντα στην αγκαλιά του) να λυγίζουν λόγω της απώλειας του αγαπημένου αδερφού τους και πατέρα, αντίστοιχα. Ακόμα πιο συγκλονιστική ήταν, όμως, η στήριξη του κόσμου στην οικογένεια, με τους φιλάθλους του Παναθηναϊκού να ξεσπούν σε χειροκροτήματα και να φωνάζουν ρυθμικά συνθήματα σε όλη τη διάρκεια του πρωινού. Το «Παύλο, ζεις, εσύ μας οδηγείς» και το «Παύλο, αθάνατε» κυριάρχησαν έξω από τη Μητρόπολη, δημιουργώντας εικόνες και στιγμές που μόνο ανατριχίλα προκαλούσαν.\nΣτις 08.20 έφτασε ο Ζέλικο Ομπράντοβιτς, ο οποίος, φανερά καταβεβλημένος, ξέσπασε σε λυγμούς κατά την αποχώρησή του και ειδικά όταν μπήκε στο αυτοκίνητό του. Οσο περνούσε η ώρα, ο κόσμος αυξανόταν και τα συνθήματά του έκαναν να λυγίσει ακόμα και ο πιο ψύχραιμος άνθρωπος.\nΟι λέξεις, όμως, είναι φτωχές για να περιγράψουν όλα όσα συνέβησαν στο τέλος της νεκρώσιμης ακολουθίας του Παύλου Γιαννακόπουλου... Η Μητρόπολη των Αθηνών σείστηκε από τα χειροκροτήματα και το «Αθάνατος», που φώναζε ρυθμικά ο κόσμος, αλλά και από τον ύμνο του Παναθηναϊκού.\nΤην ώρα που το φέρετρο με τη σορό του ιστορικού ηγέτη του μπασκετικού «Τριφυλλιού» βγήκε από την εκκλησία, ο κόσμος, ντυμένος στα πράσινα (μηχανοκίνητη πορεία συνόδευσε την πομπή μέχρι το Α' Νεκροταφείο), ξέσπασε σε ιαχές, με την οικογένεια Γιαννακόπουλου να είναι άκρως συγκινημένη. Ειδικά η μητέρα του Δημήτρη Γιαννακόπουλου, Δέσποινα, λύγισε, με τις στιγμές να είναι ανατριχιαστικές και χιλιάδες μάτια να γεμίζουν δάκρυα. Η κηδεία του Παύλου Γιαννακόπουλου έγινε σε στενό οικογενειακό κύκλο, αφού και οι οπαδοί που συνόδευσαν την πομπή έμειναν έξω από την πόρτα του κοιμητηρίου. Από όλη την οικογένεια της «Espresso», καλό ταξίδι, «κύριε Παύλο»...\nΞΕΣΠΑΣΕ ΣΕ ΛΥΓΜΟΥΣ Ο ΔΗΜΗΤΡΗΣ\nΟ Δημήτρης Γιαννακόπουλος (ο οποίος ξέσπασε σε λυγμούς) μαζί με τη μητέρα του Δέσποινα και τον θείο του Θανάση ήταν τα πιο τραγικά πρόσωπα της χθεσινής ημέρας. Ο ίδιος γνώρισε και χθες λατρεία από τον «πράσινο» λαό ειδικά λίγο πριν από την ταφή του Παύλου Γιαννακόπουλου στο Α' Νεκροταφείο.\nΕξω από αυτό βρέθηκαν οπαδοί του Παναθηναϊκού και ο Δημήτρης Γιαννακόπουλος με δάκρυα στα μάτια τούς ευχαρίστησε για την παρουσία τους, ενώ στάθηκε και στην αγάπη που είχε ο πατέρας του προς αυτούς. «Σας αγαπούσε τόσο πολύ. Εσείς του δίνατε δύναμη. Πραγματικά σας αγαπούσε και τον αγαπούσατε πάρα πολύ. Σας ευχαριστώ πάρα πολύ γι' αυτό που κάνατε».\nΟ ΠΟΛΙΤΙΚΟΣ ΚΟΣΜΟΣ ΕΔΩΣΕ ΤΟ «ΠΑΡΩΝ»\nΕντονη ήταν η πολιτική παρουσία της χώρας στην κηδεία του Παύλου Γιαννακόπουλου.\nΕκπρόσωποι από όλο τον πολιτικό κόσμο βρέθηκαν στη Μητρόπολη Αθηνών προκειμένου να απευθύνουν το ύστατο «αντίο» στον «πατριάρχη» του μπασκετικού Παναθηναϊκού, με τον Πρόεδρο της Δημοκρατίας να δίνει πρώτος το «παρών». Ο Προκόπης Παυλόπουλος έφτασε στον χώρο και, αφού «αποχαιρέτησε» τον εμβληματικό παράγοντα, αποχώρησε.\nΜεταξύ άλλων ξεχώρισαν οι παρουσίες του πρώην πρωθυπουργού Κώστα Καραμανλή, του υφυπουργού Αθλητισμού Γιώργου Βασιλειάδη, της επικεφαλής του Κινήματος Αλλαγής Φώφης Γεννηματά, του επικεφαλής του Ποταμιού Σταύρου Θεοδωράκη και του πρώην προέδρου της Νέας Δημοκρατίας Βαγγέλη Μεϊμαράκη.\nΑπό την άλλη, το άκρως βεβαρημένο πρόγραμμα, λόγω των εθνικών θεμάτων, του πρωθυπουργού της χώρας Αλέξη Τσίπρα δεν του επέτρεψε να παρευρεθεί στον ιερό ναό. Παρ' όλα αυτά, δεν παρέλειψε να τιμήσει τη μνήμη της εμβληματικής μορφής της «πράσινης» οικογένειας, αποστέλλοντας στεφάνι και εκφράζοντας τα θερμά του συλλυπητήρια στην οικογένεια του εκλιπόντος.\nΟ συγκινημένος καπετάνιος, οι πρόεδροι και τα αστέρια του παρελθόντος\nΣύσσωμη η αθλητική κοινότητα έδωσε το «παρών» στο λαϊκό προσκύνημα και στη νεκρώσιμη ακολουθία στη Μητρόπολη Αθηνών, στο τελευταίο «αντίο» στον Παύλο Γιαννακόπουλο. Ο Γιώργος Βαρδινογιάννης, φανερά συγκινημένος και καταχειροκροτούμενος από τον κόσμο, έδωσε το «παρών» στο ύστατο «χαίρε» στον μεγαλύτερο παράγοντα του ελληνικού αθλητισμού. Στεφάνι από την οικογένεια έστειλε ο Γιάννης Βαρδινογιάννης, που δεν βρέθηκε στην εκκλησία. Στη Μητρόπολη το «παρών» έδωσαν όλο το μπασκετικό τμήμα των «πρασίνων» (συντετριμμένος ήταν ο Θανάσης Αντετοκούνμπο, ο οποίος πρόσφατα έχασε τον πατέρα του) καθώς και μεγάλες ποδοσφαιρικές μορφές του συλλόγου.\nΣτη Μητρόπολη ήταν και ο Τζόρντι Μπερτομέου, ο οποίος είχε θερμό εναγκαλισμό με τον Δημήτρη Γιαννακόπουλο. Τον ίδιο δρόμο ακολούθησε και ο ηγέτης της ΑΕΚ Δημήτρης Μελισσανίδης, ενώ το «παρών» έδωσε και ο Βαγγέλης Μαρινάκης (που αποδοκιμάστηκε από οπαδούς των «πρασίνων»). Στεφάνι έστειλαν οι πρόεδροι της ΚΑΕ Ολυμπιακός Παναγιώτης και Γιώργος Αγγελόπουλος, ο αρχηγός των «ερυθρολεύκων» Βασίλης Σπανούλης και οι Σωκράτης Κόκκαλης και Σάββας Θεοδωρίδης. Παρόντες επίσης ήταν ο πρόεδρος της ΕΟΚ Γιώργος Βασιλακόπουλος και πολλές μεγάλες προσωπικότητες της «πορτοκαλί θεάς», όπως οι Δημήτρης Διαμαντίδης, Ντέγιαν Μποντίρογκα, Παναγιώτης Γιαννάκης, Στόγιαν Βράνκοβιτς, Μπάνε Πρέλεβιτς, Δημήτρης Ιτούδης, Γιάννης Μπουρούσης, Αργύρης Πεδουλάκης, Αντώνης Φώτσης, Δημήτρης Παπανικολάου, Παναγιώτης Φασούλας και πολλοί ακόμα. Φυσικά, τόσο στο λαϊκό προσκύνημα όσο και στη νεκρώσιμη ακολουθία παρέστησαν εκπρόσωποι όλων των μπασκετικών και των ποδοσφαιρικών συλλόγων της χώρας μας, ενώ ο Ιβάν Σαββίδης, που δεν κατάφερε να δώσει το «παρών», έστειλε στεφάνι. Ενδεικτικά, τα στεφάνια που κατατέθηκαν ξεπέρασαν τα 3.500.


TO TEST ΤΗΣ ΕΒΔΟΜΑΔΑΣ – AYTO TO ΣΑΒΒΑΤΟ: NIKON Z 6 – Photonet: για το φωτογράφο και τη φωτογραφία\nTO TEST ΤΗΣ ΕΒΔΟΜΑΔΑΣ – AYTO TO ΣΑΒΒΑΤΟ: NIKON Z 6\nH νέα μεγάλη δωρεάν προσφορά του Photonet συνεχίζεται: μετά την Canon EOS 90D, το ερχόμενο Σάββατο 19/9, ακολουθεί η mirrorless πλήρους κάδρου, με φορμά FX της Nikon, Ζ6!\nΘυμίζουμε καταρχάς πως το σύστημα μοντούρας Z περιλαμβάνει φωτογραφικές μηχανές mirrorless με μια νέα μοντούρα με μεγαλύτερη διάμετρο, καθώς και συμβατούς φακούς NIKKOR Z και αξεσουάρ. Έχει σχεδιαστεί με κεντρική ιδέα την επιδίωξη μιας νέας διάστασης στην οπτική απόδοση. Κληρονόμησε την παράδοση της Nikon σε ποιότητα, κορυφαία τεχνολογία φωτογράφισης, εξαιρετικό χειρισμό και μεγάλη αξιοπιστία με όλες τις καινοτομίες που χαρακτηρίζουν τις ψηφιακές φωτογραφικές μηχανές SLR.\nΣτο κέντρο του νέου συστήματος μοντούρας Z είναι η νέα μοντούρα με μεγαλύτερη διάμετρο που ανοίγει νέες δυνατότητες στη σχεδίαση φακών αναπτύσσοντας τις ικανότητες της οπτικής απόδοσης. Το σύστημα μοντούρας Z θα διαθέτει μεγάλη ποικιλία φακών υψηλών αποδόσεων. Επιπρόσθετα, ο νέος προσαρμογέας μοντούρας παρέχει συμβατότητα με τους φακούς NIKKOR μοντούρας F, εξασφαλίζοντας περισσότερες επιλογές στους φωτογράφους.\nΗ Z 6 διαθέτει ένα νέο πλήρες κάδρο με οπίσθιο φωτισμό, φορμά FX της Nikon, αισθητήρα CMOS με ενσωματωμένο AF με ανίχνευση φάσης εστιακού επιπέδου και EXPEED 6, τον πιο πρόσφατο μηχανισμό επεξεργασίας εικόνας. Έχει 24.5 ωφέλιμα ΜΡ και υποστηρίζει μεγάλο εύρος τυπικής ευαισθησίας ISO 100–51200 (είναι δυνατό επίσης να γίνει πρόσθετη μείωση στο ισοδύναμο ISO 50 και επέκταση στο ισοδύναμο ISO 204800).\nΠαράλληλα, διαθέτει έχει 273 σημεία εστίασης, επιτρέποντας την ευρεία κάλυψη περίπου 90% της περιοχής απεικόνισης, τόσο οριζόντια όσο και κατακόρυφα. Αυτό το σύστημα συνδυασμένης AF χρησιμοποιεί έναν αλγόριθμο που έχει βελτιστοποιηθεί για τον αισθητήρα με φορμά FX, για αυτόματη εναλλαγή μεταξύ της λειτουργίας AF με ανίχνευση φάσης εστιακού επιπέδου και της λειτουργίας AF με ανίχνευση αντίθεσης και εστίαση. Η χρήση των φακών NIKKOR Z μεγιστοποιεί ακόμη περισσότερο την ακρίβεια AF σε φωτογραφίες και video.\nΌπως ήδη σημειώθηκε, η Z 6 έχει εξοπλιστεί με το νέο μηχανισμό επεξεργασίας εικόνας EXPEED 6. Με την κορυφαία ισχύ ανάλυσης των φακών μοντούρας NIKKOR Z και NIKKOR F, τα θέματα εμφανίζονται με μεγαλύτερη ευκρίνεια από ποτέ. Ο θόρυβος επίσης μειώνεται αποτελεσματικά. Επιπρόσθετα έχει προστεθεί μια επιλογή ευκρίνειας του μεσαίου εύρους στις παραμέτρους ευκρίνειας του Picture Control. Αυτή η επιλογή, σε συνδυασμό με τις υπάρχουσες παραμέτρους ευκρίνειας και καθαρότητας, επιτρέπει στους χρήστες να αυξάνουν την ευκρίνεια ή να μειώνουν την ευκρίνεια ορισμένων υφών από την οθόνη, τόσο σε φωτογραφίες όσο και σε video. Η Ζ 6 διαθέτει επίσης 20 επιλογές για το Creative Picture Control (Δημιουργικό Picture Control). Το επίπεδο του εφέ μπορεί να ρυθμιστεί από 0 έως 100.\nΤο ηλεκτρονικό σκόπευτρό της είναι άνετο και εύχρηστο, με απόδοση που συγκρίνεται με αυτή των οπτικών σκοπεύτρων – για τις ανάγκες του χρησιμοποιείται μια οθόνη OLED 3.690k-dot. Το ηλεκτρονικό σκόπευτρο παρέχει αντίστοιχα κάλυψη κάδρου και μεγέθυνση περίπου 100% και 0,8× καθώς και οπτική γωνία διαγώνιου περίπου 37°.\nΌσον αφορά στο video, υποστηρίζει τις εγγραφές όχι μόνο 4K UHD (3840 × 2160)/30p πλήρους κάδρου με χρήση της λειτουργίας video βάσει FX, αλλά και video Full HD / 120p.\nΜη χάσετε την αναλυτική δοκιμή της μηχανής, η οποία θα αναρτηθεί στο site μας δωρεάν το προσεχές Σάββατο 19 Σεπτεμβρίου, στις 10πμ!


Η τεχνική του να αγνοείς και η σχέση της με την ευτυχία - Worktime.gr\nΌταν αναζητάς κάτι, μπορείς να το βρεις γρηγορότερα αν ξέρεις τι ακριβώς ψάχνεις. Νέα ερευνητικά δεδομένα απέδειξαν ότι θα φτάσεις το ίδιο γρήγορα στον στόχο σου αν ξέρεις τι δεν πρέπει να ψάξεις. Οι ερευνητές ανακάλυψαν ότι αν δοθεί χρόνος στους ανθρώπους να καταλάβουν ποια ερεθίσματα πρέπει να αγνοήσουν θα επιτύχουν τον σκοπό τους πιο γρήγορα και πιο αποτελεσματικά.\nΣτα πειράματα οι ερευνητές ζήτησαν από τους συμμετέχοντες να αναζητήσουν συγκεκριμένα γράμματα σε μια οθόνη υπολογιστή. Έπρεπε να βρουν είτε ένα κεφαλαίο “B” είτε ένα “F”, ανάμεσα σε άλλα γράμματα διαφόρων χρωμάτων. Μερικές φορές, οι συμμετέχοντες ενημερώνονταν ότι το “B” ή το “F” δεν ήταν κόκκινο. Άλλες φορές δεν τους δίνονταν συμβουλές για το χρώμα. Όταν στους συμμετέχοντες δόθηκε ένα χρώμα που έπρεπε να αγνοούν σταθερά καθ’ όλη τη διάρκεια του πειράματος, ο χρόνος αντίδρασής τους επιβραδύνθηκε στην αρχή, αλλά μετά από εκτεταμένη εξάσκηση, περίπου εκατό δοκιμές, έβρισκαν τα γράμματα-στόχους σημαντικά ταχύτερα από τους συμμετέχοντες στους οποίους δεν ορίστηκε ένα χρώμα προς αποφυγήν. Στην πραγματικότητα, όσο περισσότερες πληροφορίες μπορούσαν να αγνοήσουν οι συμμετέχοντες, τόσο πιο γρήγορα έβρισκαν τον στόχο.\nΑν και η προσπάθεια να αγνοήσει κανείς τους περισπασμούς μπορεί αρχικά να επιβραδύνει την απόδοσή του, οι ερευνητές κατέληξαν στο συμπέρασμα ότι με την πάροδο του χρόνου, οι άνθρωποι είναι πιο αποτελεσματικοί, όταν γνωρίζουν τι δεν αξίζει να προσέξουν.\nΠώς όμως τα ευρήματα αυτά συνδέονται με την ηρεμία και την ευημερία στην καθημερινότητά μας;\nΑν κατακτήσουμε την τέχνη του να αγνοούμε αυτά που δεν αξίζουν, διατηρούμε την ενέργειά μας για αυτά που πραγματικά αξίζουν στη ζωή. Δεν εστιάζουμε την προσοχή μας σε θέματα που δεν μας βοηθούν να προοδεύσουμε, αλλά αντίθετα επικεντρωνόμαστε στα σημαντικά που θα εξασφαλίσουν την ευτυχία μας.\nΑγνοήστε τις ανασφάλειές σας.\nΠρέπει να αγνοούμε οτιδήποτε μας κάνει να νιώθουμε ανασφάλεια, όπως αυτή η φωνή που λέει συνεχώς ότι δεν θα τα καταφέρουμε ή ότι πρέπει να τα παρατήσουμε. Πρέπει να εκπαιδεύσουμε το μυαλό μας να αναζητά πάντα το θετικό σε κάθε κατάσταση. Πρέπει να αγνοήσουμε τις ανασφάλειές μας σε βαθμό που να σταματήσουν να καθορίζουν τη συμπεριφορά μας. Η ανασφάλεια για το βάρος, το ύψος, την εμφάνιση, ή τις ικανότητες πρέπει να δώσει τη θέση της στην αποδοχή για να κατακτηθεί η ευτυχία\nΑγνοήστε το δράμα.\nΑγνοήστε τους ανθρώπους που έρχονται σε εσάς μόνο για κουτσομπολιό. Αγνοήστε τους ανθρώπους που σας τροφοδοτούν μόνο με αρνητικά πράγματα για άλλους ανθρώπους. Αγνοήστε οτιδήποτε σας φαίνεται λάθος. Αγνοήστε οτιδήποτε σας κάνει να αισθάνεστε άχρηστοι, σαν να μην έχετε σημασία. Αγνοώντας όλα αυτά, θα ανοίξετε χώρο για πράγματα που αγαπάτε και πράγματα που σας κάνουν να νιώθετε καλά, φέρνοντάς σας ένα βήμα πιο κοντά στη ζωή με νόημα.\nΑγνοήστε τους επικριτές.\nΠρέπει να αγνοούμε τις ανεπιθύμητες συμβουλές, τις απόψεις ή τα δηλητηριώδη επιχειρήματα που μπορεί να μας τροφοδοτούν οι επικριτικοί άνθρωποι ή όσοι μας εχθρεύονται. Πρέπει να σταματήσουμε να ακούμε πώς τα πράγματα δεν λειτούργησαν γι’ αυτούς ή πώς λειτούργησαν. Απλά επειδή η δική μας εμπειρία δεν πρόκειται ποτέ να είναι ίδια, οπότε γιατί να αφήσουμε τις φιλοδοξίες μας και τα πράγματα που αγαπάμε επειδή δεν λειτούργησε για κάποιον άλλο; Αγνοήστε τις υποδείξεις τους και κάντε αυτό που νιώθετε σωστό.\nΑγνοήστε όποιον ή ό,τι σας προκαλεί πόνο.\nΑρχίστε να αγνοείτε τους ανθρώπους ή μια συγκεκριμένη δραστηριότητα που έχει τη δύναμη να σας προκαλεί έστω και τον παραμικρό πόνο. Δεν αξίζει ποτέ τον κόπο. Αγνοήστε τα πράγματα που σας στερούν την ψυχική σας ηρεμία.\nΑγνοήστε την αυτό-αμφισβήτηση.\nΑγνοήστε τις ερωτήσεις που σας κάνουν να αμφισβητείτε τον εαυτό σας. “Θα ερωτευτώ ποτέ;”, “Θα τα καταφέρω στη δουλειά;”,”Θα πάψω ποτέ να νιώθω μοναξιά;” Σταματήστε να αναζητάτε απαντήσεις. Αγνοήστε αυτές τις ερωτήσεις που το μόνο που κάνουν είναι να γεννούν την αυτο-αμφισβήτηση. Απλά να έχετε αισιοδοξία και πίστη στον εαυτό σας. Το θέμα με τη μοναξιά ή την αποτυχία είναι ότι μας κάνει να αισθανόμαστε ότι θα διαρκέσει για πάντα, αλλά αυτό δεν ισχύει. Θα είναι δυσάρεστα για λίγο καιρό και μετά θα έρθουν καλύτερες στιγμές.\nΕίναι πραγματικά δύσκολο να αγνοήσουμε πράγματα που μας ενοχλούν, αλλά αν συνειδητοποιήσουμε ότι είναι βαρίδια που μας εμποδίζουν να προχωρήσουμε μπροστά, τότε ίσως καταβάλουμε ουσιαστική προσπάθεια για να απαλλαγούμε από αυτά


5o SCOOTER RALLY ΑΝΤΟΧΗΣ, 2019: Στο βουνό των Κενταύρων - SCOOTERNET\nΕΙΔΗΣΕΙΣ, ΝΕΑ 20/05/2019 2\nΜια δοκιμασία με σκούτερ\nΓια πέμπτη συνεχόμενη χρονιά θα πραγματοποιηθεί το Scooter Rally Aντοχής, με την φετινή διοργάνωση να πραγματοποιείται στο Πήλιο του νομού Μαγνησίας.\nΤο Rally θα διεξαχθεί το Σαββατοκύριακο 8 και 9 Ιουνίου 2019, με την εκκίνηση να δίνεται από το λιμάνι του Βόλου (μπροστά στην εκκλησία του Αγ. Κωνσταντίνου) στις 8 Ιουνίου 2019, στις 13:00.\nΗ διανυκτέρευση της πρώτης μέρας θα γίνει στα Καλά Νερά Βόλου, απ’ όπου θα ξεκινήσει η δεύτερη μέρα διαδρομής. Ο τερματισμός θα γίνει και πάλι στο λιμάνι του Βόλου στις 9 Ιουνίου 2019.\nΣτον τερματισμό θα απονεμηθούν στους συμμετέχοντες αναμνηστικά διπλώματα, ενώ λίγες μέρες αργότερα – μετά την καταμέτρηση των βαθμών των αγωνιζομένων στο Ατομικό και στο Ομαδικό – θα γίνει εκδήλωση απονομής των κυπέλλων, των επάθλων και των μεγάλων δώρων που εξασφαλίζει η διοργάνωση κάθε χρόνο για τους νικητές. Το φετινό “αγώνα-οδοιπορικό” υποστηρίζουν με την παρουσία τους δυο νέες παρέες αναβατών (Thessalia Scooter Club και Greece Scooter Team).\nΤο πρώτο Rally Αντοχής του θεσμού διοργανώθηκε για πρώτη φορά το Μάιο του 2015 στην Αττική και εξελίχθηκε σε έναν επιτυχημένο θεσμό για όλους τους αναβάτες scooter αλλά και μοτοσυκλετών.\nΔιεξάγεται σε διάφορες περιοχές της Ελλάδας και είναι δομημένο έτσι ώστε οι συμμετέχοντες κατά τη διάρκεια του “αγώνα – οδοιπορικού” να αναπτύσσουν την ομαδικότητα και τη συντροφικότητα μεταξύ τους. Είναι σημαντικό να σημειωθεί ότι στο Rally δεν έχει καμιά απολύτως σημασία η ώρα που θα τερματίσει ο κάθε αγωνιζόμενος. Μόνο η συλλογή βαθμών, κι εφόσον έχουν ολοκληρωθεί τα ζητούμενα από τη διοργάνωση, μπορεί να φέρει κάθε συμμετέχοντα στην 1η θέση της κατάταξης.\nΑναβάτες με ταξιδιωτικές ικανότητες, αντοχές και διάθεση για παιχνίδι και εξερεύνηση, καλούνται να ολοκληρώσουν μια χιλιομετρική απόσταση 300-350 χλμ. – σχεδιασμένη από τη διοργάνωση – οδηγώντας περίπου 8-10 ώρες κυρίως σε επαρχιακό οδικό δίκτυο με ασφάλεια και ακολουθώντας, φυσικά, τον Κ.Ο.Κ.\nΣε αυτόν τον “αγώνα – οδοιπορικό” οι συμμετέχοντες μαζεύουν βαθμούς με τρεις τρόπους: Στην κατηγορία Ατομικό ο αναβάτης που θα συγκεντρώσει την υψηλότερη βαθμολογία θα είναι ο νικητής του Αντοχής. Στην κατηγορία Ομαδικό (από 3 συμμετοχές και άνω), η ομάδα που θα συγκεντρώσει τον υψηλότερο μέσο όρο της βαθμολογίας των μελών της θα είναι η νικήτρια και θα κερδίσει και το έπαθλο της κατηγορίας.\nΌλοι οι συμμετέχοντες θα κληθούν να βγάλουν συγκεκριμένες φωτογραφίες που θα ζητηθούν από τη διοργάνωση, να παίξουν σε παιχνίδια κατά τη διάρκεια της διαδρομής, αλλά και να απαντήσουν σε γρίφους που έχουν σχέση με όλη αυτή την περιπέτεια.\nΔικαίωμα συμμετοχής έχουν όλοι οι νόμιμοι οδηγοί, με scooter ή/και μοτοσυκλέτες ανεξαρτήτως μάρκας, τύπου ή κυβισμού. Συνειδητοποιημένοι “ταξιδιάρηδες” έως και αρχάριοι, άντρες και γυναίκες με συνεπιβάτη ή χωρίς, που θέλουν να εξερευνήσουν τις δικές τους δυνατότητες και «αντοχές» οδηγώντας το δίτροχό τους είναι ευπρόσδεκτοι.\nΠερισσότερες πληροφορίες εδώ και για συμμετοχές στο [email protected]


Όλα δείχνουν παράταση στα αυστηρά μέτρα-Πάμε Μάιο για χαλαρώσεις | Offsite\nΤου Σωτήρη Νικηφόρου\n06.04.2020 - 06:00\nΔεδομένα τα αυστηρά μέτρα το Πάσχα - Πότε αναμένεται ότι θα έχουμε χαλαρώσεις - Τι λένε οι Ειδικοί στην offsite\nΣτις 13 Απριλίου ολοκληρώνεται το Διάταγμα της Κυβέρνησης για τα αυστηρά ομολογουμένως περιοριστικά μέτρα διακίνησης στην Κύπρο αλλά σύμφωνα με τα δεδομένα που έχουμε μπροστά μας, πρέπει να θεωρούμε δεδομένο ότι τα μέτρα θα παραταθούν.\nΉδη στην Ελλάδα π.χ. ανακοινώθηκε επίσημα ότι τα μέτρα για περιορισμό στην διακίνηση πήραν παράταση μέχρι τις 27 Απριλίου.\nΚορωνοϊός: Όλα όσα έγιναν Απρίλιο & Μάιο στην Κύπρο & τον κόσμο\nΗ Λεμεσός με διαφορά τα λιγότερα κρούσματα-Νέα στοιχεία (Γραφικά)\n>>> Δείτε επίσης: Πώς βοηθά η χλωροκίνη ασθενείς με τον ιό - Τα δεδομένα στην Κύπρο\nΌλα δείχνουν λοιπόν ότι έχουμε και στην Κύπρο αρκετό δρόμο μπροστά μας και αυτό που χρειάζεται να κάνουμε όλοι είναι να υπομονή, να περιοριστούμε στο σπίτι, να διακινούμαστε μόνο όταν πρέπει πραγματικά να το κάνουμε ούτως ώστε να βοηθήσουμε κατά το μέγιστο στην προσπάθεια διάσπασης της διάδοσης της αλυσίδας του ιού.\nΗ Οffsite επικοινώνησε με αρμόδιους για το θέμα για να δούμε ποια είναι τα δεδομένα αυτή τη στιγμή και τι αναμένεται με τα περιοριστικά μέτρα μετά την λήξη του διατάγματος.\nΕπικοινωνήσαμε λοιπόν με τον Καθηγητή Μικροβιολογίας-Μοριακής Ιολογίας της Ιατρικής Σχολής του Πανεπιστημίου Λευκωσίας Δρ. Πέτρο Καραγιάννη ο οποίος είναι και μέλος της Ειδικής ομάδας που συμβουλεύει τον ΠτΔ για τον κορωνοϊό καθώς και με τον ιολόγο καθηγητή στο Πανεπιστήμιο Κύπρου δρ Λεόντιο Κωστρίκκη ο οποίος είναι μέλος της Μονάδας Επιδημιολογικής Επιτήρησης του Υπ. Υγείας,ο οποίος κάνει καθημερινά και τις σχετικές ανακοινώσεις για τα νέα κρούσματα.\nΤέλος επικοινωνήσαμε και με τον Κυβερνητικό Εκπρόσωπο κ. Κυριάκο Κούσιο ο οποίος μας ανέφερε ουσιαστικά ότι όλα εξαρτώνται από τις εισηγήσεις των ειδικών για το θέμα.\nΑπό την συζήτηση πάντως με τους κ.κ. Καραγιάννη και Κωστρίκκη, είναι ξεκάθαρο αρχικά ότι οι Ειδικοί θα εισηγηθούν στο Υπ. Υγείας και την Κυβέρνηση την παράταση των μέτρων για ακόμα κάποιο χρονικό διάστημα. Χαρακτηριστικά ο κ. Κωστρίκκης μας ανέφερε ότι θεωρεί ''μεγάλη ανοησία αν δεν συνεχιστεί το διάταγμα και μέσα στις γιορτές του Πάσχα''.\n‘’Ανοησία αν δεν συνεχιστούν τα μέτρα’’\nΤο αρχικό σχόλιο του κ. Κωστρίκκη:\n‘’Εμείς θα κάνουμε τις εισηγήσεις μας ως ομάδα αλλά είναι θέμα της Κυβέρνησης το τι θα αποφασίσει με τα μέτρα μετά τη λήξη του διατάγματος Προσωπικά θεωρώ μεγάλη ανοησία αν δεν συνεχίσει το διάταγμα και τα ίδια μέτρα περιορισμού κατά την διάρκεια των γιορτών. Η εισήγηση η δική μας είναι εντελώς ξεκάθαρη ότι τα μέτρα πρέπει να συνεχιστούν.\nΑυτό που θέλουμε να οχυρώσουμε κυρίως τις μέρες των γιορτών είναι ότι ο κόσμος πρέπει να αποφύγει τις συναθροίσεις. Να μην πει ο κόσμος είναι Πάσχα τώρα ας βρεθούμε με τους συγγενείς σε τραπέζια κτλ. Τα μέτρα τώρα είναι μια χαρά. Δεν θεωρώ ότι θα χρειαστούν πιο αυστηρά μέτρα. Όμως λέμε όχι σε συναθροίσεις. Θέλουμε να είμαστε σίγουροι όμως ότι δεν θα γίνουν συναθροίσεις. Θα χρειαστεί μεγάλη προσοχή σε κρεοπωλεία, υπεραγορές κτλ, θα πρέπει να δούμε κάποια πράγματα για τις μέρες αυτές’’.\nΠότε θα χαλαρώσουν οι περιορισμοί;\n‘’Αυτή η εβδομάδα είναι σημαντική. Θα δούμε αυτή την εβδομάδα και τα αποτελέσματα των τελευταίων αυστηρών μέτρων, θα έχουμε και τα αποτελέσματα από Αραδίππου και Πάφο και θα διαφανεί τι γίνεται με την καμπύλη και πότε θα φτάσουμε στην κορύφωση της. Θα έχουμε καλύτερη εικόνα στο τέλος της εβδομάδας''.\nΊδιος χρόνος και αριθμός κρουσμάτων στην άνοδο και κάθοδο της καμπύλης\n''Είναι σημαντικό να ξέρετε όμως ότι όσο χρόνο θα χρειαστεί για να φτάσουμε στην κορύφωση της καμπύλης, τόσο χρόνο θα χρειαστεί και για να κατεβούμε. Επίσης θα έχουμε σίγουρα και τα ίδια κρούσματα. Όσα θα έχουμε μέχρι να φτάσουμε στην κορύφωση δηλαδή, άλλα τόσα θα έχουμε μέχρι να κατέβουμε σε μηδενικά νούμερα’’.\nΜένουμε σπίτι το Πάσχα - Τέλος Απριλίου επαναξιολόγηση\n''Πρέπει να θεωρήσουμε δεδομένο ό,τι θα κάνουμε Πάσχα σπίτι μας με την οικογένεια μας. Ο καθένας στο σπίτι του, όχι συγγενείς και φίλοι. Μετά το Πάσχα θα γίνει ξανά αξιολόγηση. Τέλος του Απρίλη θα δούμε πότε θα μπορέσουν τα μέτρα να χαλαρώσουν’’.\nΓια πιο αυστηρά μέτρα σε Αραδίππου και Πάφο\n‘’Θα δούμε τα αποτελέσματα των δειγμάτων από Πάφο και Αραδίππου εντός ημερών, θα τα αξιολογήσουμε και δούμε αν χρειαστούν οποιαδήποτε αυστηρότερα μέτρα για τις περιοχές αυτές. Αν είναι λίγα τα κρούσματα θα τα διαχειριστούμε με ιχνηλάτηση. Αν είναι υπερβολικά πολλά, ίσως να σκεφτούμε πιο δραστικά μέτρα’’\nΓια το ίδιο θέμα λοιπόν μιλήσαμε και με τον Δρ Πέτρο Καραγιάννη.\nΤα δεδομένα με την καμπύλη της νόσου στην Κύπρο\n‘’Εξαρτάται από τον αριθμό των κρουσμάτων και με πόσους έχουν έρθει σε επαφή και τους κόλλησαν. Αυτή τη στιγμή λόγω της Πάφου και της Αραδίππου όσο αναλύονται τα δείγματα αυτών των περιοχών θα έχουμε αύξηση της καμπύλης. Αυτό που ελπίζουμε είναι ότι τώρα που εντοπίσαμε αυτές τις περιοχές είναι να μην έχουμε διασπορά σε άλλες περιοχές. Γι αυτό λέμε συνέχεια σε όλους, περιοριστείτε. Αν για συνεχόμενες μέρες έχουμε μειωμένο αριθμό κρουσμάτων τότε θα είμαστε σε καλό δρόμο’’.\nΚαι ο κ. Καραγιάννης μας επισήμανε ότι όσα κρούσματα έχουμε μέχρι να φτάσει στο απόγειο της η καμπύλη, τόσα κρούσματα θα έχουμε και μέχρι να ελαχιστοποιηθεί και να φτάσει η καμπύλη σε μηδενικά νούμερα.\n‘’Μέσα Μαϊου αν όλα πάνε καλά η χαλάρωση των μέτρων’’\nΓύρω στα μέσα Μαϊού θεωρεί ο κ Καραγιάννης ότι θα υπάρξουν χαλαρώσεις στα μέτρα.\n‘’Θεωρώ ότι Πάσχα θα συνεχιστούν σίγουρα τα μέτρα. Εκτιμώ ότι μέχρι τα μέσα Μαϊου εάν τα πράγματα πάνε καλά θα είμαστε σε θέση να δούμε κάποια χαλάρωση των μέτρων. Εάν φυσικά δεν έχουμε παρακοή από τους πολίτες και φανούμε και λίγο τυχεροί. Όλα πάντως εξαρτώνται από τα κρούσματα και την εξέλιξη των πραγμάτων’’.\nΧρειάζονται αυστηρότερα μέτρα;\n‘’Για την Κύπρο στο σύνολο δεν νομίζω να χρειάζονται αυστηρότερα μέτρα για την ώρα. Για την Αραδίππου και την Πάφο θα φανεί από τα αποτελέσματα των δειγμάτων πώς θα προχωρήσουμε.\nΓια το θέμα επικοινωνήσαμε και με τον Κυβερνητικό Εκπρόσωπο κ. Κυριάκο Κούσιο ο οποίος μας ανέφερε σχετικά:\n‘’Ο Υπουργός Υγείας θα μεταφέρει όπως πάντα τις θέσεις και τις εισηγήσεις της Ειδικής Μονάδας Επιδημιολογίας, στον ΠτΔ και το Υπουργικό Συμβούλιο. Το θέμα θα συζητηθεί και στην Διυπουργική Επιτροπή και στο Υπουργικό Συμβούλιο μέσα στην εβδομάδα και θα παρθούν οι αποφάσεις. Το διάταγμα για τους περιορισμούς στην διακίνηση ισχύει μέχρι τις 13 Απριλίου άρα έχουμε ακόμα αρκετές μέρες μέχρι τότε. Δεν είναι ώρα που μιλούν πολιτικοί. Ανάλογα με τις εισηγήσεις των Ειδικών θα παρθούν και οι αποφάσεις’’.\nΌλα δείχνουν παράταση των μέτρων... και βλέπουμε\nΑρμόδιες πηγές πάντως αναφέρουν στην offsite ότι οι όλες οι ενδείξεις οδηγούν στο συμπέρασμα και πρέπει ουσιαστικά να θεωρείται δεδομένο ότι τα μέτρα θα συνεχιστούν και μετά τις 13 Απριλίου. Το για πόσο καιρό θα παραταθούν τα μέτρα ακόμα δεν είναι ξεκάθαρο. Από τις θέσεις των ειδικών, τις αναλύσεις για την πορεία της νόσου κτλ θα διαφανεί πόσο καιρό χρειάζεται να παραταθούν τα μέτρα. Από τις θέσεις των ειδικών που παραθέσαμε πάντως συμπεραίνουμε ότι τα μέτρα θα συνεχιστούν όλο τον Απρίλιο και νεότερα θα έχουμε μέσα στον Μάιο.\nΚΡΟΥΣΜΑΤΑ ΚΟΡΩΝΟΙΟΥ ΚΥΠΡΟΣ\nΜΕΤΡΑ ΔΙΑΚΙΝΗΣΗΣ ΚΥΠΡΟΣ\nΙσραηλινά αεροσκάφη βομβάρδισαν στρατιωτική βάση στη Συρία


Με “τρύπια” άμυνα η ΑΕΚ έχασε 4-2 | Άρθρα | Ελευθεροτυπία\nenet.gr, 21:52 Πέμπτη 30 Σεπτεμβρίου 2010\nΣτο 13' το σκορ ήταν ήδη 2-0 υπέρ της Ζενίτ\nΜε “τρύπια” άμυνα η ΑΕΚ έχασε 4-2\nΑποβλήθηκε στο 41' ο Νασούτι\nΤελευταία ενημέρωση: 23:40 Πέμπτη 30 Σεπτεμβρίου 2010\nΠροδόθηκε από την κακή ανασταλτική λειτουργία της η ΑΕΚ που έχασε με 4-2 στην Αγία Πετρούπολη από τη Ζενίτ για την 2η αγωνιστική του Γιουρόπα Λιγκ. Σκόραραν για τη ρωσική ομάδα οι Χούμποτσαν (1'), Άλβες (13'), Λάζοβιτς (42' πεν., 57') και για την ΑΕΚ οι Λυμπερόπουλος (37') και Καφές (83' πεν.). Η ΑΕΚ έπαιξε με 10 παίκτες από το 41' λόγω αποβολής του Νασούτι.\nΗ ΑΕΚ παρατάχθηκε στο "Πετρόφσκι" με συνταγή Μπάγεβιτς, χωρίς να χρησιμοποιηθούν παίκτες που δεν έπαιζαν με τον Σέρβο στον πάγκο. Η μόνη ουσιαστικά αλλαγή που έκανε ο Χριστόφορος Κόλα ήταν να χρησιμοποιήσει τρία αμυντικά χαφ, αφαιρώντας έναν παίκτη από την επιθετική γραμμή, ώστε να περιορίσει το δημιουργικό παιχνίδι της Ζενίτ. Ωστόσο, κάτι τέτοιο δεν έγινε ποτέ, αφού για ακόμα μία φορά η "Ένωση" προδώθηκε από την άμυνά της και ειδικά από τους νεοφερμένους, Νασούτι και Πατσατζόγλου. Μόλις στο 13ο λεπτό το σκορ ήταν 2-0 με τα γκολ του Χούμποτσαν και του πρώην "κιτρινόμαυρου", Μπρούνο Άλβες.\nΟι "εκρηκτικοί" Ρώσοι φάνηκαν να πατάνε φρένο μετά το 2-0 και η ΑΕΚ ισορρόπησε το παιχνίδι. Στο επιθετικό κομμάτι οι παίκτες του Κόλα ήταν καλοί, δημιούργησαν ευκαιρίες και έφτασαν στην ισοφάριση με το πολύ όμορφο σουτ του Νίκου Λυμπερόπουλου στο 37'.\nΗ φάση που ουσιαστικά τελείωσε το παιχνίδι ήρθε λίγο πριν τη συμπλήρωση 45 λεπτών. Ο Μπιστρόφ κατέβασε την μπάλα με το χέρι, ο Μίλοραντ Μάζιτς δεν το είδε και στη συνέχεια ο Νασούτι τράβηξε τον Ρώσο από τη φανέλα με αποτέλεσμα να καταλογιστεί πέναλτι και ο ίδιος να αποβληθεί.\nΣτο δεύτερο ημίχρονο, ακόμα και με δέκα παίκτες, η ΑΕΚ στάθηκε καλά από τη μέση και μπροστά. Ωστόσο, η "σβηστή" Ζενίτ φάνηκε να μπορεί να "τρυπήσει" την "κιτρινόμαυρη" άμυνα ανά πάσα στιγμή. Με πολύ όμορφο τακουνάκι ο Λάζοβιτς έκανε το 4-1 και έδωσε ευκαιρία στον Σπαλέτι -αλλά και στον Κόλα- να ξεκουράσουν παίκτες. Δέκα λεπτά πριν το φινάλε η ΑΕΚ διαμαρτυρήθηκε και πάλι στον Σέρβο διαιτητή, αφού στο πέναλτι του Μαλαφέεφ πάνω στον Ντιοπ, οι άνθρωποι της "Ένωσης" θεωρούν ότι ο Ρώσος τερματοφύλακας έπρεπε να αποβληθεί. Να σημειωθεί ότι η Ζενίτ είχε εξαντλήσει τις αλλαγές της και σε τέτοια περίπτωση θα έπρεπε να επιστρατευτεί παίκτης γηπέδου για να υπερασπιστεί το τέρμα.\nΠέρα από την εύκολη ήττα, στα αρνητικά πρέπει να συγκαταλεχθεί και το νέο κρούσμα απειθαρχίας. Ο Νάτσο Σκόκο έγινε αλλαγή στο 82ο λεπτό και ενώ ετοιμαζόταν να εκτελέσει το πέναλτι που κέρδισε ο Ντιοπ, εκνευρίστηκε και δεν πήγε ως όφειλε στο κέντρο του γηπέδου για να δώσει το χέρι του στον Ίσμαελ Μπλάνκο.\n1' ΓΚΟΛ (1-0): Στην πρώτη φάση του αγώνα η Ζενίτ άνοιξε το σκορ με δυνατό σουτ του Χούμποτσαν από τα 25 μέτρα.\n10' Με διπλή προσπάθεια ο Μαλαφέεφ απέκρουσε το σουτ του Σκόκο.\n13' ΓΚΟΛ (2-0): Ο Μπρούνο Άλβες έστειλε την μπάλα στα δίχτυα με κεφαλιά μετά από εκτέλεση κόρνερ του Λάζοβιτς.\n25' Πολύ καλό σουτ του Τζιμπούρ, πέρασε ελάχιστα δίπλα από το αριστερό δοκάρι.\n29' Καλή κίνηση του Μπουκάροφ, που όμως αστόχησε απέναντι από τον Αραμπατζή.\n33' Ωραίος συνδυασμός Σκόκο και Τζιμπούρ, με τον Αλγερινό να αστοχεί.\n37' ΓΚΟΛ (2-1): Ασίστ του Σκόκο στον Λυμπερόπουλο που με όμορφο σουτ μείωσε το σκορ.\n40' ΠΕΝΑΛΤΙ: Ο Μάζιτς σφύριξε πέναλτι για τράβηγμα του Νασούτι στον Μπιστρόφ, που όμως νωρίτερα είχε πάρει την μπάλα με το χέρι.\n41' ΑΠΟΒΟΛΗ: Ο Νασούτι ήταν τελευταίος παίκτης και ο Μάζιτς του έδειξε την κόκκινη κάρτα.\n42' ΓΚΟΛ (3-1): Ο Λάζοβιτς εκτέλεσε εύστοχα το πέναλτι και "κλείδωσε" τη νίκη για τη Ζενίτ.\n55' Καλό σουτ του Λάζοβιτς, έφυγε λίγο άουτ.\n57' ΓΚΟΛ (4-1): Ο Λάζοβιτς πέτυχε με τακουνάκι το δεύτερο προσωπικό του γκολ μετά από πάσα του Λούκοβιτς.\n61' Μόνος του στην περιοχή των Ρώσων βρέθηκε ο Λαγός, αλλά έστειλε την μπάλα άουτ.\n81' ΠΕΝΑΛΤΙ: Ο Ντιοπ βγήκε στην πλάτη της άμυνας της Ζενίτ και πλάσαρε τον Μαλαφέεφ, ο οποίος "γκρέμισε" τον Σενεγαλέζο μέσα στην περιοχή. Η μπάλα δεν πήγε προς το τέρμα και ο διαιτητής υπέδειξε τον πέναλτι, με τους ανθρώπους της ΑΕΚ να διαμαρτύρονται έντονα ζητώντας αποβολή του διεθνούς Ρώσου τερματοφύλακα.\n83' ΓΚΟΛ (4-2): Πολύ καλή εκτέλεση πέναλτι από τον Καφέ, που διαμόρφωσε το τελικό σκορ.\n92' Σουτ του Ροσίνα, σταθερά μπλόκαρε ο Αραμπατζής.\nΣΚΟΡΕΡ: 1' Χούμποτσαν, 13' Άλβες, 42' πεν, 57' Λάζοβιτς - 37' Λυμπερόπουλος, 83 πεν. Καφές\nΚΙΤΡΙΝΕΣ: Μαλαφέεφ - Πατσατζόγλου, Μάκος\nΚΟΚΚΙΝΗ: 41' Νασούτι\nΖΕΝΙΤ (Λουτσιάνο Σπαλέτι): Μαλαφέεφ, Χούμποτσαν, Μπρούνο Άλβες, Κρίζανατς, Λούκοβιτς, Ζιριάνοφ, Ντενίσοφ (66' Σιρόκοφ), Μπιστρόφ (74' Κανουνίκοφ), Λάζοβιτς, Ντάνι (67' Ροσίνα), Μπουκάροφ\nΑΕΚ (Χριστόφορος Κόλα): Αραμπατζής, Πατσατζόγλου, Νασούτι, Δέλλας, Λαγός, Γκέντσογλου, Καφές, Μάκος, Λυμπερόπουλος (46' Γιάχιτς), Σκόκο (82' Μπλάνκο), Τζιμπούρ (58' Ντιοπ)\nΧριστόφορος Κόλα: «Θέλω να δώσω συγχαρητήρια στα παιδιά. Είναι πολύ σημαντικό το γεγονός ότι μετά το 2-0 μπόρεσαν να παίξουν καλό ποδόσφαιρο. Ωστόσο, τα γκολ που δεχτήκαμε μας επιβάλλουν να μπορέσουμε βήμα βήμα, αυτά τα λάθη να τα διορθώσουμε. Στόχος πλέον για μας είναι το παιχνίδι της Κυριακής και εκεί στρέφεται η προσοχή μας. Προσωπικά θεωρώ ότι πρέπει να δώσουμε βάρος στην αγωνιστική πειθαρχία όλων των παικτών. Δεν είναι μόνο οι αμυντικοί που ευθύνονται για αυτό. Σε όλες τις γραμμές και θεωρώ ότι πρέπει να έχουμε καλύτερη αγωνιστική νοοτροπία για να γίνουμε πιο αποτελεσματικοί στα επόμενα παιχνίδια».\nΡάφικ Τζιμπούρ: «Πάνω που είχαμε σηκώσει κεφάλι, έγινε αυτή η φάση (σ.σ. πέναλτι και αποβολή) που έκρινε το παιχνίδι. Γενικά, δεχόμαστε εύκολα γκολ στα πρώτα λεπτά και αυτό είναι κάτι που πρέπει να διορθώσουμε».\nΓρηγόρης Μάκος: «Δείξαμε ότι είμαστε καλή ομάδα ακόμα και με 10 παίκτες. Δεχόμαστε εύκολα γκολ και στην Ελλάδα και στην Ευρώπη και αυτό πρέπει να το διορθώσουμε. Δεν φταίνε μόνο οι τέσσερις για την αμυντική λειτουργία. Αλλά είμαι σίγουρος ότι θα προκριθούμε».\nΚριστιάν Νασούτι: «Η μπάλα βρήκε στο χέρι του και είναι άδικο, γιατί μετά αναγκάστηκα να τον σταματήσω. Ήταν μια άδικη απόφαση, που σημάδεψε το παιχνίδι. Κρίμα, γιατί σε εκείνο το σημείο παίζαμε πολύ καλό ποδόσφαιρο».\nΛουτσιάνο Σπαλέτι: «Από την πρώτη στιγμή η ομάδα μας ξεκίνησε δυνατά. Όμως, μετά το 2-0 χαλαρώσαμε και πέσαμε. Σε γενικές γραμμές ήμασταν καλοί, αλλά θέλω να βλέπω διάρκεια στην απόδοση».


Ομάδα καθηγητών - Φροντιστήριο\nHome > Ομάδα καθηγητώνΟμάδα καθηγητών\nΑυτό που κατέχει συνήθως περίοπτη θέση στα χαρακτηριστικά των καθηγητών είναι η εμπειρία τους και η μακροχρόνια ενασχόληση με το αντικείμενο τους. Στο φροντιστήριο Διαγώνιος όμως δε θεωρούμε ότι αυτό είναι το βασικό χαρακτηριστικό που θα πρέπει να έχει κάποιος εκπαιδευτικός. Το βασικό χαρακτηριστικό που έχουν λοιπόν οι καθηγητές μας είναι αγάπη για τη δουλειά τους! Ανεξαρτήτου ηλικίας, ανεξάρτητα με το αν έχουν πολλά ή λίγα χρόνια εμπειρίας, όλοι αγαπούν αυτό που κάνουν. Και επειδή το αγαπούν δε βλέπουν το μάθημα σαν μια διαδικασία που διαρκεί μόνο όση ώρα αναφέρεται στο πρόγραμμα σπουδών. Όλοι είναι δίπλα στους μαθητές κάθε στιγμή που θα τους χρειαστούν.\nΟι υπολογιστές έπαιξαν σημαντικό ρόλο στην παιδική μου ηλικία και τους αγάπησα πολύ. Έτσι, αποφάσισα να σπουδάσω το αντικείμενο στο τμήμα Πληροφορικής και Διοίκησης και να εμβαθύνω τις γνώσεις μου παρακολουθώντας μεταπτυχιακό πρόγραμμα βασισμένο στην Εφαρμοσμένη Πληροφορική στο πανεπιστήμιο Μακεδονίας. Στη συνέχεια, η ενασχόληση μου με το χώρο της εκπαίδευσης, με οδήγησε σε σπουδές εξειδίκευσης σε ψυχοπαιδαγωγικές τεχνικές προσέγγισης διδασκαλίας, στο Καποδιστριακό Πανεπιστήμιο Αθηνών. Σήμερα, με αγάπη για τα παιδιά, μεθοδικότητα και προγραμματισμό βοηθάω τους μαθητές μου να πετύχουν το στόχο τους διδάσκοντας τους ταυτόχρονα τη δημιουργικότητα που κρύβει το μάθημα της Πληροφορικής.\nΧημικός από το 1988 και για χρόνια στην βιομηχανία. Εδώ και 15 χρόνια βρίσκομαι και στο χώρο της εκπαίδευσης. Ένας άλλος κόσμος που μου προσφέρει ικανοποίηση που δεν συνάντησα στην βιομηχανία. Ικανοποίηση να συναντάς νέα παιδιά, να δουλεύεις μαζί τους και να τα βοηθάς να γίνουν καλύτεροι (όχι μόνο στη Χημεία). Χαρά να τα βλέπεις να ανθίζουν, να ανακαλύπτουν τις δυνατότητές τους, τα όριά τους, να πετυχαίνουν τους στόχους τους και να ξέρεις ότι έβαλες και εσύ ένα λιθαράκι σ’ αυτό.\nΕίμαι απόφοιτος του τμήματος Μαθηματικών του Αριστοτελείου Πανεπιστημίου Θεσσαλονίκης. Από τα πρώτα ήδη χρόνια σαν φοιτητής ξεκίνησα να κάνω μαθήματα. Είναι κάτι το οποίο μου αρέσει και με εκφράζει. Βρίσκω πολύ ενδιαφέρον και προκλητικό το να μπορέσω να εξηγήσω το αντικείμενο των μαθηματικών σε μαθητές κάθε επιπέδου και να τους μεταδώσω τη μαγεία που κρύβει η επιστήμη αυτή. Εκτός των μαθηματικών, παίζω μουσική και ασχολούμαι ερασιτεχνικά με την αστρονομία.\nΕίμαι απόφοιτος του πανεπιστημίου Ιωαννίνων και εργάζομαι από το 1992 συνεχώς σε φροντιστήρια δευτεροβάθμιας εκπαίδευσης στη Θεσσαλονίκη. Εδώ και 15 χρόνια έχω την χαρά και παράλληλα την ευθύνη να είμαι συνεργάτης στο φροντιστήριο ” Διαγώνιος”.\nΠτυχιούχος του τμήματος Οικονομικών Επιστημών του Πανεπιστημίου Μακεδονίας. Από το 1994 ασχολούμαι με τη διδασκαλία οικονομικών μαθημάτων. Σε όποιον με ρωτάει «γιατί θα πρέπει να ακολουθήσει τις οικονομικές σπουδές», του απαντάω «γιατί θα μπορέσει να κατανοήσει τον σύγχρονο κόσμο». Δεν είναι τυχαίο ότι πολλοί που επιλέγουν να αποκτήσουν δεύτερο πτυχίο, στρέφονται προς τις οικονομικές επιστήμες.\nΣε όλη τη διάρκεια των σχολικών μου χρόνων θυμάμαι τον εαυτό μου να λατρεύει τα Μαθηματικά και να απεχθάνεται τη Φυσική! Η επιλογή του τμήματος Φυσικής του Αριστοτελείου ήταν λοιπόν περίεργη και ανεξήγητη και στα πρώτα χρόνια στο πανεπιστήμιο πανηγυρικά επιβεβαιώθηκε το λάθος που είχα κάνει. Σε μια τυχαία συνάντηση με τη μοίρα ( ή σε μια μοιραία συνάντηση με την τύχη) γνώρισα έναν εξαιρετικό άνθρωπο, έναν εκπληκτικό καθηγητή διδακτικής της Φυσικής. Από εκείνη τη στιγμή η ζωή μου άλλαξε και ο στόχος ήταν ξεκάθαρος μπροστά μου, «θα γίνω καθηγητής Φυσικής». Προσπάθησα πολύ και τα κατάφερα. Από τότε δεν το έχω μετανιώσει ούτε στιγμή, λατρεύω αυτό που κάνω και προσπαθώ να δείξω και στους μαθητές μου πως όταν αγαπούν κάτι πάρα πολύ και καταβάλουν κάθε δυνατή προσπάθεια, μπορούν να τα καταφέρουν!\nΕίμαι χημικός απόφοιτος του Αριστοτελείου Πανεπιστημίου Θεσσαλονίκης με μεταπτυχιακό στη Βιοχημεία. Έχω ενεργή περιβαλλοντική συνείδηση και ενασχόληση με τις τέχνες. Ως εκπαιδευτικός προσπαθώ να ξεπερνάω την ύλη του σχολείου και να βοηθάω τους μαθητές μου να μάθουν πώς να σκέφτονται κριτικά.\nΑποφοίτησα από το τμήμα φιλολογίας της Φιλοσοφικής σχολής του Αριστοτελείου πανεπιστημίου Θεσσαλονίκης, ωστόσο οι θεωρητικές μου σπουδές στον ανθρωπιστικό τομέα δεν με εμπόδισαν να διευρύνω τους γνωστικούς μου ορίζοντες σε έναν διαφορετικό κλάδο. Έτσι, αποφάσισα να φοιτήσω στο Διεθνές Πανεπιστήμιο Ελλάδος στον τομέα διοίκησης και οικονομίας και πιο συγκεκριμένα στο μεταπτυχιακό πρόγραμμα της διοίκησης επιχειρήσεων (ΜΒΑ). Τα τελευταία χρόνια κάνω μαθήματα και στόχος μου είναι όχι μόνο η εξέλιξη του γνωστικού επιπέδου των παιδιών, αλλά και η διαμόρφωση μιας υγιούς προσωπικότητας. Εύχομαι κι ελπίζω η νέα γενιά να θέτει υψηλούς στόχους έχοντας αξίες και ιδανικά, γι’ αυτό πάντα παροτρύνω τους μαθητές μου να θέτουν στόχους και να κυνηγούν τα όνειρά τους γιατί κάποια στιγμή θα ανταμειφθούν.\nΑσχολούμαι με τη διδασκαλία μαθημάτων τα τελευταία 7 έτη. Για εμένα η διδασκαλία ήταν πάντα κάτι εντελώς έμφυτο και το απολάμβανα από την πρώτη στιγμή. Ξεκίνησα όταν τελείωσα με το πρώτο μου πτυχίο στο τμήμα Πληροφορικής Σερρών και συνέχισα παράλληλα με τις σπουδές μου στο τμήμα φυσικής του Αριστοτελείου Πανεπιστημίου Θεσσαλονίκης. Τα τελευταία χρόνια διδάσκω μαθήματα θετικών επιστημών σε μαθητές Λυκείου και κυρίως σε φοιτητές των αντίστοιχων τμημάτων. Στόχος μου είναι η προσανατολισμένη στον μαθητή διδασκαλία και η καλή σχέση για το καλύτερο δυνατό αποτέλεσμα. Πιστεύω πως δεν υπάρχουν μαθητές χωρίς δυνατότητες αλλά σίγουρα υπάρχουν εκείνοι που δεν το θέλουν γι’ αυτό και το μόνο που ζητώ είναι προσπάθεια.\nΕίμαι απόφοιτος του τμήματος Βιολογίας του Αριστοτελείου Πανεπιστημίου Θεσσαλονίκης. Είμαι παντρεμένη με δύο παιδιά και ασχολούμαι με την διδασκαλία της βιολογίας σε φροντιστήρια μέσης εκπαίδευσης. Έχω παρακολουθήσει σεμινάρια διδακτικής της βιολογίας και περιβαλλοντικής εκπαίδευσης και τακτικά παρακολουθώ ημερίδες σχετικές με την ανάπτυξη κριτικής ικανότητας και συνδυαστικής σκέψης, σύγχρονες μεθόδους και μέσα διδασκαλίας.